open-index/open-wikipedia-markdown huggingface dataset:
അന്നമനട പരമേശ്വര മാരാർ

പഞ്ചവാദ്യരംഗത്ത്  തിമിലവിദഗ്ദ്ധരിൽ  പ്രഥമഗണനീയനായ കലാകാരനാണ് **അന്നമനട പരമേശ്വര മാരാർ** (1952-2019). കേരള സംഗീത നാടക അക്കാദമിയുടേതടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.
## ജീവിതരേഖ
1952 ജൂൺ 5-ന് ഇടവമാസത്തിലെ വിശാഖം നക്ഷത്രത്തിൽ തൃശ്ശൂർ അന്നമനട പടിഞ്ഞാറേ മാരാത്ത് കുടുംബത്തിൽ ജനിച്ചു. പഞ്ചവാദ്യ കുലപതികളായിരുന്ന അന്നമനട ത്രയത്തിൽ പെട്ടവരുടെ അനന്തരവനായിരുന്നു അദ്ദേഹം. കേരള കലാമണ്ഡലത്തിലെ തിമിലപരിശീലനത്തിനുള്ള ആദ്യബാച്ചിൽ വിദ്യാർത്ഥിയായിരുന്നു. കലാമണ്ഡലത്തിൽ  അരങ്ങേറ്റം കഴിഞ്ഞ് പല്ലാവൂർ സഹോദരൻമാർക്കുകീഴിൽ രണ്ടുവർഷത്തെ അധികപരിശീലനം നേടി.

ദീർഘകാലം പ്രമേഹബാധിതനായിരുന്ന പരമേശ്വരമാരാർക്ക് തന്മൂലം വലതുകയ്യിലെ രണ്ട് വിരലുകൾ മുറിച്ചുമാറ്റേണ്ടിവന്നിരുന്നു. ഇതേത്തുടർന്ന് അദ്ദേഹം വാദ്യരംഗത്തോട് വിടപറഞ്ഞു. 2019 ജൂൺ ആദ്യവാരത്തിൽ ന്യുമോണിയാബാധയെത്തുടർന്ന് കൊച്ചിയിലെ അമൃത ആശുപതിയിൽ പ്രവേശിപ്പിയ്ക്കപ്പെട്ട അദ്ദേഹം അവിടെ വച്ച് ജൂൺ 12-ന് വൈകീട്ട് അഞ്ചുമണിയോടെ അന്തരിച്ചു.  മൃതദേഹം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു.

## പുരസ്കാരങ്ങൾ
*കേരള സംഗീത നാടക അക്കാദമിയുടെ ഫെല്ലോഷിപ്പ് (2010)
*കേരള സംഗീത നാടക അക്കാദമിയുടെ എ.എൻ. നമ്പീശൻ സ്മാരക പുരസ്കാരം(തിമില) (2007) 
*ഗുരുവായൂരപ്പൻ പുരസ്ക്കാരം (2012)
*വെള്ളാറ്റഞ്ഞൂർ ശങ്കരൻ നമ്പീശൻ സ്വർണ്ണപതക്കം
*തിരുവമ്പാടി ദേവസ്വത്തിന്റെ ഗോൾഡ് മെഡൽ
## അവലംബം

## പുറം കണ്ണികൾ
*A proud legacy  
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:തിമില വാദകർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:1952-ൽ ജനിച്ചവർ
വർഗ്ഗം:2019-ൽ മരിച്ചവർ
വർഗ്ഗം:ജൂൺ 5-ന് ജനിച്ചവർ
വർഗ്ഗം:ജൂൺ 12-ന് മരിച്ചവർ
മനോജ് നാരായണൻ

ഒരു മലയാള നാടക സംവിധായകനാണ് **മനോജ് നാരായണൻ** (1975 ഫെബ്രുവരി 2).

## ജീവിതരേഖ
1975 ഫെബ്രുവരി 2-ന് നാരായണൻ നായരുടെയും രാധയുടെയും നാല് ആൺമക്കളിൽ മൂന്നാമനായി ജനിച്ചു. യു.പി. സ്‌കൂൾ വിദ്യാർഥിയായിരിക്കെ 'ഗുരുവും ശിഷ്യനു'മെന്ന സംസ്‌കൃത നാടകത്തിൽ മനോജ് ആദ്യമായി അരങ്ങിലെത്തി. കോളേജ് വിദ്യാഭ്യാസകാലത്ത് ജില്ലാ യുവജനോത്സവത്തിൽ മനോജ് സംവിധാനം ചെയ്ത നാടകത്തിന് രണ്ടാം സ്ഥാനവും മികച്ച നടനുള്ള പുരസ്‌കാരവും ലഭിച്ചിരുന്നു.

കുറുവങ്ങാട്, അണേല, കൊടക്കാട്ടുംമുറി, അഞ്ചാംപീടിക, ചെമ്മരത്തൂർ, വില്യാപ്പള്ളി, കൈവേലി, കായക്കൊടി, മുള്ളമ്പത്ത്, കൊയിലാണ്ടി, മുചുകുന്ന് തുടങ്ങിയ സ്ഥലങ്ങളിലെ അമച്വർ നാടകവേദികളിൽ മനോജ് നാടകങ്ങൾ സംവിധാനം ചെയ്തിരുന്നു. സ്‌കൂൾ യുവജനോത്സവങ്ങളിൽ മനോജ് സംവിധാനം ചെയ്ത ഇരുപത്തഞ്ചിലധികം നാടകങ്ങൾ വിവിധ വർഷങ്ങളിലായി അവതരിപ്പിക്കപ്പെട്ടിട്ടുണ്ട്. സംസ്ഥാന ഹയർ സെക്കൻഡറി കലോത്സവം, പോളി കലോത്സവം, ശാസ്ത്ര നാടക മത്സരം, സർവകലാശാലാ കലോത്സവം, സംസ്ഥാന കേരളോത്സവം, ടി.ടി.ഐ. കലോത്സവം, സി.ബി.എസ്.ഇ. കലോത്സവം എന്നിവയ്ക്കായി അദ്ദേഹം നിരവധി നാടകങ്ങൾ ഒരുക്കിയിട്ടുണ്ട്. ചിരുത, മൃഗശാല, ഗ്ലാസ് റൂം, മഴവീട് തുടങ്ങിയവ സർവകലാശാലാ നാടക മത്സരങ്ങളിൽ വിവിധ വിഭാഗങ്ങളിൽ പുരസ്കാരങ്ങൾ നേടി.

മനോജ് കോഴിക്കോടുള്ള സമിതികളിലൂടെയാണ് പ്രൊഫഷണൽ നാടകരംഗത്ത് എത്തിയത്. ആദ്യകാലത്ത് ഖാൻകാവിൽ നാടകനിലയം, പൂക്കാട് കലാലയം എന്നീ സമിതികളിൽ പ്രവർത്തിച്ചു. പ്രൊഫഷണൽ നാടകരംഗത്ത് സംവിധാനം ചെയ്ത 40-ലധികം നാടകങ്ങളിൽ കരിങ്കുരങ്ങ്, കടത്തനാട്ടമ്മ, പെരുന്തച്ചൻ, കണ്ണകി, തച്ചോളി ഒതേനൻ, നെല്ല് എന്നീ നാടകങ്ങൾ കേരള സംസ്ഥാന പുരസ്‌കാരങ്ങൾ നേടി.

തൃശ്ശൂർ 'മണപ്പുറം കാർത്തിക' സമിതിക്കു വേണ്ടി മനോജ് സംവിധാനംചെയ്ത 'കുറിയേടത്ത് താത്രി' നിരവധി സംസ്ഥാന പുരസ്കാരങ്ങൾ നേടി.

## നാടകങ്ങൾ
* പ്രണയസാഗരം (2014)
* കുറിയേടത്ത് താത്രി
* ഗോവർധന്റെ യാത്രകൾ
* കരിങ്കുരങ്ങ്
* കടത്തനാട്ടമ്മ
* പെരുന്തച്ചൻ
* കണ്ണകി
* തച്ചോളി ഒതേനൻ
* നെല്ല് (2010)

## പുരസ്കാരങ്ങൾ
ഫെയ്മ അഖിലേന്ത്യാ നാടക മത്സരത്തിൽ ആഗ് തിയേറ്റർ ആർട്‌സിനായി സംവിധാനം ചെയ്ത *ഗോവർധന്റെ യാത്രകൾ* മികച്ച നാടകമായി തിരഞ്ഞെടുക്കപ്പെട്ടു. മികച്ച സംവിധായകനുളള പുരസ്കാരം മനോജിനു ലഭിച്ചു.

2010, 2011, 2012, 2014  വർഷങ്ങളിൽ കേരള സർക്കാരിന്റെ പ്രൊഫഷണൽ നാടകമത്സരത്തിൽ മികച്ച സംവിധായകനുള്ള പുരസ്കാരം ലഭിച്ചു.  2007, 2010, 2011 വർഷങ്ങളിൽ മനോജ് മികച്ച നാടകത്തിന്റെ സംവിധായകനായിരുന്നു. 2005-ൽ കേരള സംഗീത നാടക അക്കാദമിയുടെ കുട്ടികളുടെ നാടകമത്സരത്തിൽ മികച്ച സംവിധായകനുള്ള പുരസ്കാരം ലഭിച്ചു.

## അവലംബം

വർഗ്ഗം:മലയാളനാടക സംവിധായകർ
വർഗ്ഗം:1975-ൽ ജനിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:മികച്ച സംവിധായകനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ഈശ്വരനുണ്ണി

പ്രസിദ്ധനായ മിഴാവ് വാദകനാണ് **കലാമണ്ഡലം ഈശ്വരനുണ്ണി** (ജനനം : 1959). ഇന്ത്യയിലും നിരവധി വിദേശ രാജ്യങ്ങളിലും അവതരണങ്ങൾ നടത്തിയിട്ടുണ്ട്. കേരള സംഗീത നാടക അക്കാദമി പുരസ്കാരമുൾപ്പെടെ അനേകം പുരസ്കാരങ്ങൾ ലഭിച്ചിട്ടുണ്ട്. മിഴാവിൽ കേളി, തായമ്പക, പഞ്ചാരിമേളം, പഞ്ചവാദ്യം എന്നി ആവിഷ്‌കാരങ്ങൾ ചിട്ടപ്പെടുത്തി ലോകത്തിന് മുന്നിൽ ആദ്യമായി അവതരിപ്പിച്ചത് ഈശ്വരനുണ്ണിയാണ്.   
## ജീവിതരേഖ
1959ൽ ശ്രീകൃഷ്ണപുരം മണ്ണമ്പറ്റ പാർത്തല വാരിയത്ത് ചിന്നമ്മു വാരസ്യാരുടേയും പച്ചായിൽ വാരിയത്ത് കൃഷ്ണവാര്യരുടേയും മകനായി ജനിച്ച ഈശ്വരനുണ്ണി എട്ടാം ക്ലാസ് വരെയുള്ള കടമ്പഴിപ്പുറം ഹൈസ്‌കൂളിലെ പഠനത്തിനുശേഷം കലാമണ്ഡലത്തിൽ ചേർന്നു . നാലുവർഷത്തെ ഡിപ്ലോമ പഠനത്തിനുശേഷം പോസ്റ്റ്ഗ്രാജ്വേഷനും നേടി.
ചാക്യാർകൂത്ത്, പതക്കം, മിഴാവ്,ചെണ്ട, തിമില എന്നിവ അദ്ദേഹം അഭ്യസിച്ചിട്ടുണ്ട്. പത്മശ്രീ മാണി മാധവ ചാക്യാർ ഉൾപ്പെടെ പ്രഗല്ഭരായ ഗുരുക്കളുടെശിക്ഷണത്തിലാണ് കല പഠിച്ചത്. 1982-ൽ കലാമണ്ഡലത്തിൽ മിഴാവ് അധ്യാപകനായി. ഹോളണ്ട്, ഫ്രാൻസ്, ഇറ്റലി, ജർമനി, അമേരിക്ക എന്നിവിടങ്ങളിലെല്ലാം കലാമണ്ഡലം സംഘത്തോടൊപ്പം ചാക്യാർകൂത്ത് അവതരിപ്പിച്ചു. ന്യൂയോർക്കിലെ സ്റ്റോണി ബ്രൂക്ക് യൂണിവേഴ്‌സിറ്റിയിൽ വിസിറ്റിങ് പ്രൊഫസറായും സേവനമനുഷ്ഠിച്ചു.  2003-ൽ സിയോളിലും പൗസ്സാനിലും ചീഫ് ആർട്ടിസ്റ്റായി തായമ്പക അവതരിപ്പിച്ചു.   

'നോട്ടം' സിനിമയിൽ അച്യുതൻ നമ്പ്യാർ എന്ന കഥാപാത്രമായി വേഷമിട്ടിട്ടുണ്ട്. കൂടാതെ അടൂർ ഗോപാലക്ൃഷണന്റെ എലിപ്പത്തായം, അരവിന്ദന്റെ കാഞ്ചനസീത, ഷാജി.എൻ.കരുണിന്റെ സ്വപാനം എന്നീ സിനിമകളിലും അഭിനയിച്ചിട്ടുണ്ട്. 

കലാമണ്ഡലത്തിലെ സീനിയർ പ്രൊഫസറായ അദേഹം മിഴാവ് വകുപ്പ് മേധാവിയുമായി പ്രവർത്തിച്ച അദ്ദേഹം 2015 മാർച്ച് രണ്ടിന് അദേഹം കലാമണ്ഡത്തിൽ നിന്ന് വിരമിച്ചു.

മിഴാവിനെ കുറിച്ച് മിഴാവൊലി എന്ന ഗ്രന്ഥം രചിച്ചിട്ടുണ്ട്.

## പുരസ്കാരങ്ങൾ
*കേരള സംഗീത നാടക അക്കാദമിയുടെ എ.എൻ. നമ്പീശൻ സ്മാരക പുരസ്കാരം (മിഴാവ്) (2007) 
*ടൂറിസം അവാർഡ് (1989)
## അവലംബം


വർഗ്ഗം:മിഴാവ് വാദകർ
വർഗ്ഗം:ചാക്യാർകൂത്ത് കലാകാരന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
ചമ്രവട്ടം അയ്യപ്പക്ഷേത്രം

ചമ്രവട്ടം അയ്യപ്പ ക്ഷേത്രം 

പ്രഭാ സത്യക സമേത ശാസ്താവ് 

മലപ്പുറം ജില്ലയിലെ തിരൂർ താലൂക്കിലെ തൃപ്രങ്ങോട് പഞ്ചായത്തിലാണ് **ചമ്രവട്ടം ( ശംബരവട്ടം )  അയ്യപ്പ ക്ഷേത്രം** സ്ഥിതിചെയ്യുന്നത്. ശംബരമുനി തപസ്സ് ചെയ്ത സ്ഥലമായതിനാൽ ശംബരവട്ടം എന്ന നാമം ലഭിച്ചു. ശംബരവട്ടം കാലാന്തരത്തിൽ ലോപിച്ച് ചമ്രവട്ടമായി മാറി.  ഭാരതപ്പുഴയാൽ ചുറ്റപ്പെട്ടുകിടക്കുന്ന ഈ ക്ഷേത്രത്തിന് 400 വർഷത്തിലേറെ പഴക്കമുണ്ട്.  

പ്രഭാ എന്ന ഭാര്യയോടും സത്യകൻ എന്ന മകനോടും കൂടിയുള്ള  ഗൃഹസ്ഥശാസ്താവാണ് ഈ ക്ഷേത്രത്തിലെ മുഖ്യപ്രതിഷ്ഠ. ചമ്രവട്ടത്ത് അയ്യപ്പൻ ( പ്രഭാ സത്യക സമേത ശാസ്താവ് ) പ്രകൃതിയുടെ ദേവനാണ്. പ്രകൃതി തന്നെയാണ് അയ്യപ്പൻ എന്നാണ് സങ്കൽപ്പം. കൂടാതെ ഉപദേവതകളായി ഗണപതി, ശിവൻ, വിഷ്ണു, സുബ്രഹ്മണ്യൻ, അയ്യപ്പൻ, ദുർഗ്ഗ, ഭദ്രകാളി, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. വൃശ്ചികം 1 മുതൽ ധനു 11 വരെ നീണ്ടുനിൽക്കുന്ന മണ്ഡലകാലത്തിനാണ് ക്ഷേത്രത്തിൽ പ്രാധാന്യം. മണ്ഡലകാലത്തെ  അവസാനത്തെ 11 ദിവസം ( ധനുമാസത്തിലെ ദിവസങ്ങൾ ) അതിവവിശേഷമായി കണക്കാക്കപ്പെടുന്നു. മഴക്കാലത്ത് ഭാരതപ്പുഴ ഒഴുകിവന്ന് ക്ഷേത്രത്തിലെ വിഗ്രഹം മുങ്ങുന്ന പതിവുണ്ട്. ആറാട്ട് എന്നാണ് അറിയപ്പെടുന്നത്. 

മലബാർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.
 
## പേരിനു പിന്നിലെ ഐതിഹ്യം
ചമ്രവട്ടം അയ്യപ്പക്ഷേത്രം സ്ഥിതി ചെയ്യുന്ന സ്ഥലം നൂറ്റാണ്ടുകൾക്കു മുമ്പ് വനപ്രദേശമായിരുന്നുവെന്നും ഈ സ്ഥലത്ത് “ശംബരൻ” എന്ന മഹർഷി തപസ്സനുഷ്ഠിച്ചിരുന്നുവെന്നും അതിനാൽ അതിനു ചുറ്റുമുള്ള പ്രദേശം പിന്നീട് *ശംബരവട്ടം* എന്നറിയപ്പെടുകയും കാലക്രമേണ അത് ചമ്രവട്ടമായി മാറുകയും ചെയ്തുവെന്നാണ് ഒരു ഐതിഹ്യം.

ഈ സ്ഥലത്ത് ധർമ്മശാസ്താവ് പത്മാസനസ്ഥനായി ചമ്രം പടിഞ്ഞിരുന്നുവെന്നും, അങ്ങനെ ചമ്രവട്ടം എന്ന സ്ഥലനാമം ഉണ്ടായിയെന്നുമാണ് മറ്റൊരു ഐതിഹ്യം.

## പ്രത്യേകത

പ്രകൃതിയുടെ നിയന്ത്രണത്തിൽ സ്വഭാവികമായി ആറാട്ട് നടക്കുന്ന ചുരുക്കം ക്ഷേത്രങ്ങളിൽ ഒന്നാണ് ചമ്രവട്ടം. മഴക്കാലത്ത്‌ ഭാരതപ്പുഴ നിറഞ്ഞൊഴുകി വിഗ്രഹം വെള്ളത്തിൽ മുങ്ങുമ്പോഴാണ് ഇവിടെ ആറാട്ട്‌ നടക്കുക എന്നത് ഈ ക്ഷേത്രത്തിന്റെ പ്രത്യേകതയാണ്. തന്മൂലം ക്ഷേത്രത്തിൽ പ്രത്യേകമായി കൊടിയേറ്റുത്സവവും ആറാട്ടുമില്ല.

ആലുവ മണപ്പുറം ശിവക്ഷേത്രം, താന്നിക്കുടം ഭഗവതി ക്ഷേത്രം, ഊരമന ശാസ്താക്ഷേത്രം, തൃപ്പുലിക്കൽ ശിവക്ഷേത്രം എന്നിവയാണ് ഇതുപോലെ സ്വഭാവികമായി ആറാട്ട് നടക്കുന്ന കേരളത്തിലെ മറ്റ് ക്ഷേത്രങ്ങൾ.

## അപകടങ്ങൾ

2013 മാർച്ച് 2ന് ഉണ്ടായ അഗ്നിബാധയിൽ ഈ ക്ഷേത്രത്തിന്റെ തിടപ്പള്ളി, ചുറ്റമ്പലം, പൂമുഖം, ശ്രീകോവിൽ എന്നിവ പൂർണമായി കത്തിനശിച്ചു.

## അവലംബം

## ചിത്രശാല


File:GKN_Chamravattom_Regulator_Bridge_Temple_DSC_0453.JPG|ചമ്രവട്ടം ക്ഷേത്രവും സമീപത്തെ റെഗുലേറ്റർ പാലവും
File:Chamravattom Regulator cum Bridge ചമ്രവട്ടം പാലം.JPG|ചമ്രവട്ടം റഗുലേറ്റർ കം-ബ്രിഡ്ജ്
File:GKN_Chamravattom_Temple_DSC_0449.JPG|ചമ്രവട്ടം ക്ഷേത്രവും മുൻവശത്തെ നടപ്പാലവും


വർഗ്ഗം:കേരളത്തിലെ ശാസ്താക്ഷേത്രങ്ങൾ
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
സിഗറാറ്റ്

പുരാതനമെസപൊട്ടാമിയയിൽ കണ്ടുവന്നിരന്ന വശങ്ങളിൽ പടികളോടുകൂടിയ നിർമ്മിതിയാണ് **സിഗുരാത്ത്**. ചിലപ്പോൾ ഇത്തരം ഗോപുരങ്ങൾക്കു മുകളിൽ ഒരു അമ്പലവും ഉണ്ടായിരിക്കാം.തുടർച്ചയായി പിൻവാങ്ങുന്ന തട്ടുകളോ നിലകളോ ഉള്ള ഒരു ടെറസ് വളപ്പിന്റെ രൂപമാണ് ഇതിന്. ശ്രദ്ധേയമായ സിഗുറാത്തുളിൽ നസിരിയയ്ക്കടുത്തുള്ള ഉറിലെ ഗ്രേറ്റ് സിഗുറാത്ത്, ബാഗ്ദാദിന് സമീപമുള്ള അഖർ ഖുഫിലെ സിഗ്ഗുറത്ത്, ബാബിലോണിലെ ഇപ്പോൾ നശിപ്പിക്കപ്പെട്ട എറ്റെമെനാങ്കി, ഖുസെസ്താനിലെ ചോഗ സാൻബിൽ, പൊതുവെ സിയാൽക് പ്ലസ്, സുമർ എന്നിവ ഉൾപ്പെടുന്നു. സിഗ്ഗുറാറ്റുകളുടെ മുകളിലെ ക്ഷേത്രത്തിൽ ദൈവങ്ങൾ വസിക്കുന്നുണ്ടെന്ന് സുമേറിയക്കാർ വിശ്വസിച്ചു. അതിനാൽ പുരോഹിതന്മാർക്കും മറ്റ് ബഹുമാനിക്കപ്പെടുന്ന വ്യക്തികൾക്കും മാത്രമേ അവിടെ പ്രവേശിക്കാൻ കഴിയൂ. ക്ഷേത്രത്തിൽ വസിക്കാൻ സംഗീതം, വിളവെടുപ്പ്, ഭക്തിനിർഭരമായ പ്രതിമകൾ സൃഷ്ടിക്കൽ തുടങ്ങി നിരവധി കാര്യങ്ങൾ സമൂഹം അവർക്ക് വാഗ്ദാനം ചെയ്തു.

## ചരിത്രം
സിഗുരാത്ത് എന്ന വാക്ക് പുരാതന അസീറിയൻ ഭാഷയിൽ സിക്കുറാറ്റം (ഉയരം, കൊടുമുടി) എന്നതിൽ നിന്നാണ് വന്നത്. സഖാറൂമിൽ നിന്ന്, ഉയർന്നതിലേക്ക്. ഉർ-നമ്മു രാജാവ് നിർമ്മിച്ച ഒരു നിയോ-സുമേറിയൻ സിഗുരാത്താണ് ഊറിന്റെ സിഗുരാത്ത്, ഉർ മൂന്നാം രാജവംശത്തിന്റെ കാലത്ത് ഏകദേശം ബിസി 21-ാം നൂറ്റാണ്ടിൽ നന്ന/സിനിന്റെ ബഹുമാനാർത്ഥം ഇത് സമർപ്പിച്ചു. 

## അവലംബം

വർഗ്ഗം:നിർമ്മിതികൾ
വർഗ്ഗം:മെസപ്പൊട്ടേമിയ
മസർ അലി ഖാൻ

പത്തൊമ്പതാം നൂറ്റാണ്ടിൽ ഡെൽഹിയിൽ ജീവിച്ചിരുന്ന ഒരു ചിത്രകാരനാണ് **മസർ അലി ഖാൻ**. 1840 മുതൽ 1855 വരെയുള്ള കാലയളവിലാണ് ഇദ്ദേഹം ചിത്രരചനയിൽ സജീവമായിരുന്നത്. ഇക്കാലത്ത് ഇദ്ദേഹം വരച്ച ഡെൽഹി നഗരത്തിലെ കെട്ടിടങ്ങളുടെ മറ്റു ദൃശ്യങ്ങളുടെയും ചിത്രങ്ങളുടെ പേരിലാണ് പ്രശസ്തി.

ഡെൽഹിയിലെ റെസിഡന്റായിരുന്ന തോമസ് മെറ്റ്കാഫിനുവേണ്ടി 1842-നും 1844-നുമിടയിൽ മസർ അലി ഖാൻ ഡെൽഹിയിലെ ചരിത്രസ്മാരകങ്ങളുടെയും കൊട്ടാരങ്ങളുടെയും മറ്റുമെല്ലാം നിരവധി ചിത്രങ്ങൾ വരക്കുകയും, മെറ്റ്കാഫ് അതെല്ലാം ചേർത്ത് ദെഹ്ലി ബൂക്ക് എന്ന പേരിൽ ഒരു ആൽബമാക്കുകയും ചെയ്തു. 20 അടി നീളമുള്ള ദില്ലി നഗരത്തിന്റെ ഒരു പാനരോമിക് ചിത്രച്ചുരുളും മെറ്റ്കാഫിനുവേണ്ടി മസർ അലി ഖാൻ വരച്ചു. 1857-ലെ ലഹളക്കാലത്ത് തകർക്കപ്പെട്ട ദില്ലി നഗരത്തിന്റെ അതിനു മുമ്പുള്ള സമ്പൂർണ്ണദൃശ്യങ്ങൾ നൽകുന്ന ഇന്നവശേഷിക്കുന്ന ഏറ്റവും മികച്ച ചരിത്രരേഖകളാണ് ഈ ചിത്രങ്ങൾ. ഇവ ഇന്ന് ബ്രിട്ടീഷ് ലൈബ്രറിയുടെ ഓറിയെന്റൽ ആൻഡ് ഇന്ത്യ ഓഫീസ് കളക്ഷൻസിൽ സൂക്ഷിച്ചിട്ടുണ്ട്.

മുഗൾ ചക്രവർത്തിയായ ബഹദൂർഷാ സഫറിന്റെയും ഇഷ്ടചിത്രകാരൻമാരിലൊരാളായിരുന്നു മസർ അലി ഖാൻ. മുഗൾ രീതിയിൽ ചിത്രമെഴുത്ത് ശീലിച്ചിരുന്ന മസർ അലി ഖാൻ മെറ്റ്കാഫിനു വരച്ചത് ഇംഗ്ലീഷ് വെള്ളച്ചായവും ഇംഗ്ലീഷ് കടലാസുമുപയോഗിച്ചാണ്. ഇത് ഒരു ഇംഗ്ലീഷ് ഇന്ത്യൻ കലാരീതികളുടെ സമ്മിശ്രണത്തിലൂടെയുള്ള ഒരു പുതിയ ചിത്രരചനാശൈലി ഉടലെടുക്കുന്നതിന് കാരണമായി. ഈ ചിത്രരചനാശൈലിയെ കമ്പനി ശൈലി എന്നാണ് ഇന്ന് പറയുന്നത്.

## അവലംബം

## പുറത്തേക്കുള്ള കണ്ണികൾ
* 
വർഗ്ഗം:ചിത്രകാരന്മാർ
തോട്

പുഴകളിൽ വന്നു ചേരുന്ന ചെറിയ ജലാശയങ്ങളാണ് തോടുകൾ എന്നറിയപ്പെടുന്നത്. ഓവുചാൽ, നീരുറവകൾ, മഴവെള്ളം, പാട-ശേഖരത്തിലെ വെള്ളം മുതലായവിൽ നിന്നെല്ലാം തോടുകൾ ഉത്ഭവിക്കാറുണ്ട്.
അപ്പിഹിപ്പി വിനോദ്

ഒരു മലയാള നാടക ഹാസ്യനടനാണ് **അപ്പിഹിപ്പി വിനോദ്** എന്ന **വിനോദ് കുമാർ**. മികച്ച ഹാസ്യനടനുള്ള സംസ്ഥാന പുരസ്കാരം രണ്ട് പ്രാവശ്യം ഇദ്ദേഹത്തിനു ലഭിച്ചു. 

ചങ്ങനാശേരി ഗീഥയുടെ പൂർണ്ണ എന്ന നാടകത്തിലൂടെയാണ്‌ വിനോദ്‌ ആദ്യമായി പ്രഫഷണൽ നാടക വേദിയിൽ എത്തിയത്‌. വയലാർ നാടകവേദി, തിരുവനന്തപുരം അതുല്യ, ആറ്റിങ്ങൽ ദേശാഭിമാനി, തിരുവനന്തപുരം ശ്രീരംഗകല, തിരുവനന്തപുരം അക്ഷരകല, ഓച്ചിറ സരിഗ, കായംകുളം സപരി, തിരുവനന്തപുരം സാഹിതി എന്നീ സമിതികളിൽ പ്രവർത്തിച്ചു. സ്വർഗ്ഗം ഭൂമിയിലാണ്‌ എന്ന നാടകം 200-ലധികം വേദികളിൽ അവതരിപ്പിച്ചു. തിരുവനന്തപുരം സാഹിതിയുടെ *ഇവിടെ അശോകനും ജീവിച്ചിരുന്നു* എന്ന നാടകത്തിലെ കോമളൻമാഷ്‌ എന്ന കഥാപാത്രത്തെ വിനോദ് അവതരിപ്പിച്ചു. 2011-ൽ ഇതിലൂടെ മികച്ച ഹാസ്യനടനുള്ള കേരള സംഗീതനാടക അക്കാദമിയുടെ ആദ്യ പുരസ്കാരം ലഭിച്ചു. 2012-ലും ഇദ്ദേഹത്തിനു പുരസ്കാരം ലഭിച്ചു. അതിരുങ്കൽ സുഭാഷിനൊപ്പമാണ് ഈ പുരസ്കാരം ലഭിച്ചത്. 

ടോംസ്‌ തന്റെ കാർട്ടൂണുകളെ അടിസ്ഥാനമാക്കി സൂര്യാ ടി.വി യിൽ 70 എപ്പിസോഡുകളിലായി അവതരിപ്പിച്ച അപ്പി ഹിപ്പി ഷോയിൽ അപ്പി ഹിപ്പിയായി വേഷമിട്ടതു മുതലാണ് ഇദ്ദേഹം അപ്പിഹിപ്പി വിനോദ് എന്നറിയപ്പെടാൻ തുടങ്ങിയത്. ലോഹിതദാസിന്റെ കന്മദം എന്ന ചിത്രത്തിൽ ചെറിയ വേഷം അവതരിപ്പിച്ചിരുന്നു. 

## ചില നാടകങ്ങൾ
* സ്വർഗ്ഗം ഭൂമിയിലാണ്‌
* ഇവിടെ അശോകനും ജീവിച്ചിരുന്നു
* മറക്കാൻ മറന്നൊരു രാത്രി
* പൂർണ്ണ

## പുരസ്കാരങ്ങൾ
*മികച്ച ഹാസ്യനടനുള്ള പുരസ്കാരം
**ഷൊർണ്ണൂരിൽ ബാലൻ കെ നായരുടെ സ്മരണാർത്ഥം നടത്തിയ നാടക മേള
**മാളയിൽ സാംസ്കാരികവേദി സംഘടിപ്പിച്ച നാടകോത്സവം
**കണിച്ചിക്കുളങ്ങരയിൽ എസ്.എൽ. പുരം സദാനന്ദന്റെ സ്മരണാർത്ഥം നടന്ന നാടകമേള
**ചോറ്റാനിക്കരയിൽ ലോഹിതദാസിന്റെ സ്മരണാർത്ഥം നടത്തിയ നാടകോത്സവം
**കേരള കാത്തലിക് ബിഷപ് കൗൺസിലിന്റെ സ്പെഷ്യൽ ജൂറി അവാർഡുകൾ
*മികച്ച ഹാസ്യനടനുള്ള സംസ്ഥാന പുരസ്കാരം
**2011-ൽ മികച്ച ഹാസ്യ നടനുള്ള പുരസ്കാരം
**2012-ൽ മികച്ച ഹാസ്യ നടനുള്ള പുരസ്കാരം

## അവലംബം

വർഗ്ഗം:മലയാളനാടകനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
മഞ്ഞവരയൻ സിസിലിയൻ

**മഞ്ഞവരയൻ സിസിലിയൻ** - **yellow-striped caecilian** or **Beddome's caecilian**,  എന്നീ പേരുകളിൽ അറിയപ്പെടുന്ന സിസിലിയൻ വർഗ്ഗത്തിൽ പെടുന്ന ജീവിയാണ്. ഇവ പശ്ചിമ ഘട്ടത്തിലെ ഒരു  തദ്ദേശീയ ജീവി വർഗ്ഗമാണ്. ശരീരം വയലറ്റ് ബ്രൌൺ നിറത്തിലാണ്. തലമുതൽ വാലറ്റം വരെ ഒരു ചെറിയ മഞ്ഞനാട പോലെയുള്ള വര കാണാവുന്നതാണ്. കഴുത്തിനു സമീപത്ത് എത്തുമ്പോൾ ഈ മഞ്ഞ വര കൂടുതൽ വീതിയുള്ളതായി കാണാം. കീഴ്ത്താടിയും മേൽചുണ്ടും മഞ്ഞ നിറത്തിലാണ്. കണ്ണുകൾ വ്യക്തമായി കാണാം.  സ്പർശനി ചുണ്ടുകൾക്ക് സമീപത്താണ്.


File:Beddome's Caecilian.jpg|From Surla,Mhadei WLS,Goa



## അവലംബം

വർഗ്ഗം:സിസിലിയനുകൾ
വർഗ്ഗം:ഉഭയജീവികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ബോംബെ സിസിലിയൻ

ഒരിനം സിസിലിയൻ ആണ് **ബോംബെ സിസിലിയൻ** . ഇത് സാധാരണ കാണപ്പെടുന്നവയിൽ നിന്നും വലിപ്പംകൂടിയ ഇനമാണ്. ഏകദേശം ഒന്നര അടിയോളം നീളമുള്ള ഇതിന്റെ സ്പർശിനികൾ ചുണ്ടിനു സമീപത്തായി കാണാം. ഉത്തര പശ്ചിമഘട്ട പ്രദേശങ്ങളിൽ പൊതുവേ  കാണപ്പെടുന്നു.

## അവലംബം


പ്രമാണം:Bombay caecilian.jpg|കുവേഷി,കർണ്ണാടക .


വർഗ്ഗം:സിസിലിയനുകൾ
വർഗ്ഗം:ഇന്ത്യയിലെ ഉഭയജീവികൾ‎
സീതാരാമൻ ശങ്കരനാരായണ അയ്യർ

കേരളത്തിലെ ജലാശയങ്ങളുടേയും, നദികളുടേയും വനങ്ങളുടേയും സംരക്ഷണ പ്രവർത്തനങ്ങളിൽ സജീവമായി പ്രവർത്തിക്കുന്ന പരിസ്ഥിതിപ്രവർത്തകനും അദ്ധ്യാപകനുമാണ്‌ **സീതാരാമൻ ശങ്കരനാരായണ അയ്യർ ** ( 4 മെയ് 1946 – 9 ഡിസംബർ 2020). ഓൾ കേരള റിവർ പ്രൊട്ടക്ഷൻ കൗൺസിലിന്റെ സ്ഥാപകനാണ്. പ്രൊഫസർ എസ്. സീതാരാമൻ എന്ന പേരിലും ഇദ്ദേഹം അറിയപ്പെടുന്നു.

## ജീവിതരേഖ
1946-ൽ എറണാകുളം ജില്ലയിലെ കൂവപ്പടിയിൽ ജനിച്ചു. കാലടി ശ്രീശങ്കര കോളേജിൽ നിന്നും രസതന്ത്രത്തിൽ ബിരുദമെടുത്ത ശേഷം 1969-ൽ എറണാകുളം മഹാരാജാസ് കോളേജിൽ നിന്നും എം.എസ്.സി. ബിരുദം നേടിയ ശേഷം, 1970-ൽ കാലടി ശ്രീശങ്കര കോളേജിൽ കെമിസ്ട്രി ഡിപ്പാർട്ട്‌മെന്റിൽ ലക്ചററായി ജോലിയിൽ പ്രവേശിച്ചു.74 ആം വയസ്സിൽ 2020 ഡിസംബർ 9 ന് അന്തരിച്ചു.

## പരിസ്ഥിതി സംരക്ഷണ പ്രവർത്തനങ്ങൾ

പെരിയാർ നദീ സംരക്ഷണ പ്രവർത്തനങ്ങളിൽ സജീവ പങ്കാളിത്തം വഹിച്ചിട്ടുണ്ട്. ആലുവ ശിവരാത്രി മണപ്പുറത്തിനടുത്ത് പോഷകനദിയായ മംഗലപ്പുഴയുടെ തീരത്ത് മണ്ണൊലിപ്പ് തടയുന്നതിനായി കൈക്കൊണ്ട വനവൽക്കരണ പദ്ധതിക്ക് നേതൃത്വം വഹിച്ചു.

പെരിയാർ നദിയിൽ അനധികൃത മണൽ എടുപ്പ് തടഞ്ഞ്, നദീജലത്തിൽ ലോഹാംശം കലരുന്നുണ്ടോ എന്ന് പരിശോധിക്കാൻ പല നിർദ്ദേശങ്ങളും മുന്നോട്ടു വച്ചിട്ടുണ്ട്.

## അവലംബം

വർഗ്ഗം:1946-ൽ ജനിച്ചവർ
വർഗ്ഗം:2020-ൽ മരിച്ചവർ
വർഗ്ഗം:കേരളത്തിലെ അദ്ധ്യാപകർ
വർഗ്ഗം:കേരളത്തിലെ പരിസ്ഥിതിപ്രവർത്തകർ
തുമ്പമൺ തോമസ്

ഒരു മലയാള സാഹിത്യകാരനായിരുന്നു **തുമ്പമൺ തോമസ്** (23 ജനുവരി 1945 - 17 ജൂലൈ  2014).  കേരള സംസ്ഥാന സർവ്വവിജ്ഞാനകോശം ഡയറക്ടർ, കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ഡയറക്ടർ-ഇൻചാർജ് എന്നീ നിലകളിൽ പ്രവർത്തിച്ചിട്ടുണ്ട്.

## ജീവിതരേഖ
1945 ജനുവരി 23-ന് പത്തനംതിട്ട ജില്ലയിലെ ചെന്നീർക്കരയിൽ ജോസഫ് മാത്യുവിന്റെയും മറിയാമ്മ ജോസഫിന്റെയും മകനായി ജനിച്ചു. പത്തനംതിട്ട കാതലിക്കേറ്റ് കോളജ്, പന്തളം എൻ.എസ്.എസ്. കോളജ്, തിരുവനന്തപുരം യൂണിവേഴ്സിറ്റി കോളജ് എന്നിവിടങ്ങളിലായി വിദ്യാഭ്യാസം നടത്തി. കുറച്ചുകാലം കേരളധ്വനി, മലയാള മനോരമ പത്രങ്ങളിലും സാഹിത്യലോകം മാസികയിലും എഡിറ്ററായി പ്രവർത്തിച്ചിരുന്നു.

2012-ലെ പ്രൊഫഷണൽ നാടക മത്സരത്തിൽ *പാപവിചാരം സി.ജെ.യുടെ നാടകങ്ങളിൽ* എന്ന ഗ്രന്ഥത്തിനു മികച്ച നാടക ഗ്രന്ഥത്തിനുള്ള കേരള സംഗീതനാടക അക്കാദമി പുരസ്കാരം ലഭിച്ചു.

തോമസ് തിരുവല്ല മാർ തോമാ കോളജിൽ 33 വർഷത്തോളം  അധ്യാപകനായിരുന്നു. സാംസ്കാരിക പ്രസിദ്ധീകരണ വകുപ്പിന്റെ ഉപദേശക സമിതി ചെയർമാൻ എന്ന പദവിയും ഇദ്ദേഹം നിർവഹിച്ചിരുന്നു. കേരള സാഹിത്യ അക്കാദമി, കേരള കലാമണ്ഡലം, നാഷണൽ ബുക്ക് ട്രസ്റ്റ് എന്നിവയിൽ അംഗമായിരുന്നു.

കോഴിക്കോട് സർവകലാശാലയിൽ നിന്നും *സി.ജെ. തോമസിന്റെ നാടകങ്ങളിലെ പാപസങ്കല്പം* എന്ന പ്രബന്ധത്തിന് പിഎച്ച്.ഡി. ലഭിച്ചു.

ഹൃദയ ശ്വാസകോശ അസുഖങ്ങളെത്തുടർന്ന് തിരുവനന്തപുരത്ത് സ്വകാര്യ ആശുപത്രിയിൽ വച്ച് 2014 ജൂലൈ 18ന് മരണമടഞ്ഞു.

## പ്രധാന കൃതികൾ
* മലയാള നോവലിന്റെ വേരുകൾ (1983)
* മലയാള നോവൽ ഒരു പുനഃപരിശോധന (1992)
* കുട്ടനാടിന്റെ ഇതിഹാസകാരൻ (തകഴിയുടെ സാഹിത്യ ജീവിതത്തെ ആസ്പദമാക്കി രചിച്ച കൃതി)

## പുരസ്കാരങ്ങൾ
*യു.എ.ഇ. മലയാളി സമാജം അവാർഡ്
*ഇ.വി. സ്മാരക അവാർഡ്
*ധിഷണ അവാർഡ് 
*കേരള സംഗീതനാടക അക്കാദമി പുരസ്കാരം 

## അവലംബം

വർഗ്ഗം:മലയാളസാഹിത്യകാരന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:1945-ൽ ജനിച്ചവർ
വർഗ്ഗം:ജനുവരി 23-ന് ജനിച്ചവർ
ഷീദി

ചൈനയിലെ തെക്കൻ ആൻഹ്വൈ പ്രവിശ്യയിലുള്ള ഒരു ഗ്രാമമാണ് **ഷീദി** (ചൈനീസ്: 西递 ; ഇംഗ്ലീഷ്:**Xidi** ). 2000മാണ്ടിൽ തെക്കൻ ആൻഹ്വൈയിലെ പുരാതന ഗ്രാമങ്ങൾ എന്ന പേരിൽ യുനെസ്കോ ഹോങ്സുൻ ഗ്രാമത്തിനൊപ്പം ഈ ഗ്രാമത്തെയും ലോകപൈതൃകപട്ടികയിൽ ഉൾപ്പെടുത്തിയിരുന്നു.

## അവലംബം

## പുറത്തേക്കുള്ള കണ്ണികൾ

*യുനെസ്കോയിൽ
*article on Xidi and Hongcun at china.com

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
ഹോങ്സുൻ

ചൈനയിലെ യി കൗണ്ടിയിലുള്ള ഒരു ഗ്രാമമാണ് **ഹോങ്സുൻ**(ചൈനീസ്: 宏村 ;ഇംഗ്ലീഷ്: **Hongcun** ). ഹ്വാങ് പർവ്വതനിരകളുടെ തെക്ക് പടിഞ്ഞാറൻ താഴ്‌വരപ്രദേശത്തായാണ് ഈ ഗ്രാമത്തിന്റെ സ്ഥാനം. മിങ്, ക്വിങ് രാജവംശത്തിന്റെ കാലം മുതൽക്കെയുള്ളതാണ് ഈ ഗ്രാമത്തിലെ നിർമിതികൾ. അർദ്ധചന്ദ്രാകൃതിയിലുള്ള ഒരു കൃത്രിമ ജലാശയമാണ് ഇവിടുത്തെ ഒരു പ്രധാനകേന്ദ്രം. ഇതിനു ചുറ്റുമായി വിവിധ കെട്ടിടങ്ങൾ സ്ഥിതിചെയ്യുന്നു.

ഹാൻ രാജവംശത്തിൽപ്പെടുന്ന വാങ് വെന്നും(Wang Wen) അദ്ദേഹത്തിന്റെ ബന്ധുവായിരുന്ന വാങ് യാൻജിയും(Wang Yanji) ചേർന്നാണ് 1131-ൽ ഹോങ്സുൻ സ്ഥാപിച്ചത്.

## അവലംബം

## പുറത്തേക്കുള്ള കണ്ണികൾ

*Hongcun village official website 
*UNESCO site about Xidi and Hongcun
*article on Xidi and Hongcun at china.com 
*information and pictures of Hongcun
അദ്ധ്യാപിക (ചലച്ചിത്രം)

നീല പ്രൊഡക്ഷൻസിനുവേണ്ടി പി. സുബ്രഹ്മണ്യം മെരിലാൻഡ് സ്റ്റുഡിയോയിൽ നിർമിച്ച മലയാളചലച്ചിത്രമാണ് **അദ്ധ്യാപിക**.  കുമാരസ്വാമി ആൻഡ് കമ്പനിയാണ് ഈ ചിത്രത്തിന്റെ വിതരണാവകാശികൾ.  1968 സെപ്റ്റംബർ 27-ന് അദ്ധ്യാപിക കേരളത്തിൽ പ്രദർശനം തുടങ്ങി.

## അഭിനേതാക്കൾ
*മധു
*കൊട്ടാരക്കര ശ്രീധരൻ നായർ
*തിക്കുറിശ്ശി സുകുമാരൻ നായർ
*രാമകൃഷ്ണ
*ടി.കെ. ബാലചന്ദ്രൻ
*ബഹദൂർ
*എസ്.പി. പിള്ള
*വൈക്കം മണി
*മാസ്റ്റർ വേണു
*പത്മിനി
*അംബിക 
*ശാന്തി
*മീന 
*ശോഭ
*ആറന്മുള പൊന്നമ്മ
*മേരി തോമസ്
*ബേബിശ്രീ തിക്കുറിശ്ശി
*ജോസഫ് ചാക്കോ
*വാണക്കുറ്റി രാമൻപിള്ള
*രാമചന്ദ്രൻ.	

## പിന്നണിഗായകർ
*കെ.ജെ. യേശുദാസ്
*കമുകറ പുരുഷോത്തമൻ
*പി. സുശീല
*പി. ലീല
*രേണുക
*പത്മ
*കല്യാണി.

## അണിയറപ്രവർത്തകർ
*ബാനർ - നീലാ പ്രൊഡക്ഷൻസ്
*വിതരണം -  കുമാരസ്വാമി & കോ
*കഥ, തിരക്കഥ, സംഭാഷണം - കാനം ഇ.ജെ.
*സംവിധാനം, നിർമ്മാണം - പി സുബ്രഹ്മണ്യം
*ഛായാഗ്രഹണം - ഇ എൻ സി നായർ
*ചിത്രസംയോജനം - എൻ ഗോപാലകൃഷ്ണൻ നായർ
*സംവിധാനസഹായി - രാജഗോപാൽ
*കലാസംവിധാനം - പി കെ ആചാരി
*നിശ്ചലഛായാഗ്രഹണം -  സി വേലപ്പൻ
*ഗാനരചന -  ഒ എൻ വി കുറുപ്പ്
*സംഗീതം -  ദക്ഷിണാമൂർത്തി.

## ഗാനങ്ങൾ
*ഗാനരചന - ഒ.എൻ.വി. കുറുപ്പ്
*സംഗീതം - വി. ദക്ഷിണാമൂർത്തി

## അവലംബം

## പുറത്തേക്കുള്ള കണ്ണികൾ
*ദി ഹിന്ദുവിൽ നിന്ന് അദ്ധ്യാപിക
*ഇന്റർനെറ്റ് മൂവി ഡാറ്റാ ബേസിൽ നിന്ന് അദ്ധ്യാപിക

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ഓ എൻ വി- ദക്ഷിണാമൂർത്തി ഗാനങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:കാനം. ഇ.ജെ. കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
മാർഗി മധു

കൂത്ത്, കൂടിയാട്ടം കലാകാരനാണ് **മാർഗ്ഗി മധു**. കേന്ദ്ര സംഗീത നാടക അക്കാദമി പുരസ്കാരം ലഭിച്ചിട്ടുണ്ട്.

## ജീവിതരേഖ
1966 മേയ്‌ 19-ന്‌ എറണാകുളം ജില്ലയിലെ മൂഴിക്കുളത്ത് ഗുരു മൂഴിക്കുളം കൊച്ചുകുട്ടൻ ചാക്യാരുടേയും പൊതിയിൽ സുലോചന ഇല്ലോടമ്മയുടേയും മകനായി ജനിച്ചു. മൂഴിക്കുളം സെന്റ്‌ മേരീസ്‌ സ്‌കൂൾ, എൻ.എസ്‌.എസ്‌. ഹൈസ്‌കൂൾ എന്നിവിടങ്ങളിൽ വിദ്യാഭ്യാസം നടത്തി. തിരുവനന്തപുരം ‘മാർഗി’യിലാണ് ഇദ്ദേഹം കലാപഠനം നടത്തിയത്. പത്മശ്രീ അമ്മന്നൂർ മാധവചാക്യാർ, ഗുരു മൂഴിക്കുളം കൊച്ചുകുട്ടൻ ചാക്യാർ, പി.കെ. നാരായണൻ നമ്പ്യാർ, എം. മാധവനുണ്ണി എന്നിവരുടെ ശിഷ്യനായിരുന്നു.  കാലടി ശ്രീശങ്കരാചാര്യ സംസ്‌കൃത സർവകലാശാലയിൽ കൂടിയാട്ടം അധ്യാപകനായി പ്രവർത്തിക്കുന്നു.

## പുരസ്കാരങ്ങൾ
* കേരള സംഗീതനാടക അക്കാദമി പുരസ്കാരം 2011 
* സംസ്‌കൃതി ദേശീയ പുരസ്‌കാരം
* കേന്ദ്ര മാനവവിഭവശേഷി വകുപ്പിന്റെ ജൂനിയർ ഫെലോഷിപ്പ്‌
## ചിത്രശാല

File:Koodiyattam performance by Margi Madhu 01.jpg|thumb|മാർഗി മധു കൂടിയാട്ട വേദിയിൽ
File:Margi madhu in koodiyattam as ravanan.JPG|thumb|മാർഗി മധു കൂടിയാട്ട വേദിയിൽ രാവണവേഷത്തിൽ
File:Koodiyattam performance by Margi Madhu at Yamini, iimb 02.webm|thumb|Koodiyattam performance by Margi Madhu at Yamini


## അവലംബം

## പുറത്തേക്കുള്ള കണ്ണികൾ
* https://static.pib.gov.in/WriteReadData/specificdocs/documents/2024/mar/doc202437320201.pdf

വർഗ്ഗം:കൂടിയാട്ട കലാകാരന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീത നാടക അക്കാദമി പുരസ്കാരം ലഭിച്ചവർ
പടിഞ്ഞാറൻ തടാകം, ചൈന

ചൈനയിലെ ഹാങ്ഝൗവിൽ സ്ഥിതിചെയ്യുന്ന ഒരു ശുദ്ധജല തടാകമാണ് പടിഞ്ഞാറൻ തടാകം അഥവാ വെസ്റ്റ് ലേക്ക് (ചൈനീസ്: 西湖 *Xī Hú*'; ഇംഗ്ലീഷ്: **West Lake** ) ഈ തടാകത്തോടനുബന്ധിച്ച് നിരവധി ക്ഷേത്രങ്ങളും, പഗോഡകളും ഉദ്യാനങ്ങളും മനുഷ്യനിർമ്മിത ദ്വീപുകളുമുണ്ട്. 

ചരിത്രപ്രാധാന്യവും പ്രകൃതിസൗന്ദര്യവും കൊണ്ട് കവികളേയും ചിത്രകാരന്മാരേയും ഈ തടാകം വളരെയധികം സ്വാധീനിച്ചിട്ടുണ്ട്. ചൈനയിലെ പ്രകൃതിചിത്രകാരനമാർക്ക് ഒരു പ്രചോദനമായിരുന്നു പടിഞ്ഞാറൻ തടാകം.2011ലാണ് ഈ തടാകത്തിനും സമീപപ്രദേശങ്ങൾക്കും യുനെസ്കോ ലോകപൈതൃകപട്ടികയിൽ ഇടം ലഭിച്ചത്.

പടിഞ്ഞാറൻ തടാകത്തിന്റെ മൂന്ന് അതിരുകളിലും മലകളാണ്. തടാകത്തിന്റെ വടക്ക് കിഴക്കൻ അതിരിൽ ഹാങ്ഝൗ നഗരവും സ്ഥിതിചെയ്യുന്നു. താങ് രാജവംശത്തിന്റെ കാലം മുതൽക്കെ ഈ പ്രദേശത്തിന്റെ സൗന്ദര്യം വളരെയേറെ കീർത്തികേട്ടതായിരുന്നു. പിൽക്കാലത്ത് തടാകത്തെ കൂടുതൽ മനോഹരമാക്കുന്നതിനായാണ് മനു നിർമിതികൾ പണികഴിപ്പിച്ചത്. രണ്ട് സേതുവും(causeways), മൂന്ന് ദ്വീപുകളുമാണ് ഈ തടാകത്തിലെ ഏറ്റവും പ്രധാനപ്പെട്ട മനുഷ്യനിർമിതികൾ.

## ചിത്രശാല

Image:HuPaoQuan.JPG|Galloping Tiger Spring
Image:Ziranju Gate of Jiang's Villa.jpg|A traditional Xī Hú entrance
File:Fenyang Villa 08 2014-11.JPG|The Guozhuang Garden, one of many historic gardens in the West Lake
Image:Lotus in the Breeze at the Winding Courtyard.JPG|Lotus in the Breeze at the Winding Courtyard
File:Su Causeway 1 (2548).jpg|View of the Su Causeway


## അവലംബം

## പുറത്തേക്കുള്ള കണ്ണികൾ

*Hangzhou Government website
*Ten Classic Scenes of West Lake in History 

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വാഞ്ചിനാഥൻ

ലഘുചിത്രം|വാഞ്ചിനാഥൻ
രക്തസാക്ഷിത്വം വരിച്ച ധീര ദേശാഭിമാനിയായിരുന്നു **വാഞ്ചിനാഥൻ** (1886 - 17 ജൂൺ 1911). പുനലൂരിലെ വനംവകുപ്പ് ജീവനക്കാരനായ വാഞ്ചിനാഥൻ തിരുനെൽവേലി കളക്ടറായിരുന്ന ആഷിനെ വെടിവച്ചുകൊന്നശേഷം ആത്മഹത്യ ചെയ്തു. സ്വാതന്ത്ര്യ സമര സേനാനികളിലെ തീവ്ര വാദികളിൽ പ്രമുഖനായ വാ.വേ.സു. അയ്യരുടെ  അനുയായിയായിരുന്നു വാഞ്ചി. അദ്ദേഹത്തിന് ആയുധ പരിശീലനം നൽകിയതും ആഷിനെ വധിക്കാനുള്ള പദ്ധതി തയ്യാറാക്കിയതും വാ.വേ.സു. അയ്യരായിരുന്നു. 
## ജീവിതരേഖ
ശെങ്കോട്ടയിൽ രഘുപതി അയ്യരുടെയും രുക്മിണി അമ്മാളുടെയും മകനായി ജനിച്ചു. ശങ്കരനെന്നായിരുന്നു യഥാർത്ഥ പേര്. നാട്ടിലെ പ്രാഥമിക വിദ്യാഭ്യാസത്തിനു ശേഷം തിരുവനന്തപുരത്തെ മൂലം തിരുന്നാൾ മഹാരാജ കോളേജിൽ നിന്ന് ​എം.എ ബിരുദം നേടി, സർക്കാരിൽ ഉയർന്ന ഉദ്യോഗം നേടി. കോളേജ് പഠന കാലത്തു തന്നെ പൊന്നമ്മാളെ വിവാഹം കഴിച്ചിരുന്നു.
## ആഷിന്റെ കോലപാതകവും വാഞ്ചിയുടെ രക്തസാക്ഷിത്വവും
17 ജൂൺ 1911 ന് തിരുനെൽവേലി ജില്ലാ കളക്ടറായിരുന്ന ആഷ് കുടുംബ സമേതം കൊടൈക്കനാലിലേക്കുള്ള യാത്രാ മദ്ധ്യേ മണിയാച്ചി സ്റ്റേഷനിലെത്തി. ഒന്നാം ക്ലാസ് കംപാർട്മെന്റിൽ സിലോൺ ബോട്ട് മെയിൽ കാത്തിരുന്ന ആഷിനെ ബൽജിയൻ നിർമ്മിത ബ്രൗണിംഗ് പിസ്റ്റൾ ഉപയോഗിച്ച് അടുത്തു നിന്ന് വാഞ്ചി വെടിയുതിർക്കുകയായിരുന്നു. നെഞ്ചിൽ വെടിയേറ്റ ആഷ് ഉടനെ മരിച്ചു. അടുത്തുള്ള ശൗചാലയത്തിലേക്ക് ഓടിക്കയറിയ വാഞ്ചിയെ വായ്ക്കുള്ളിൽ  വെടി വച്ച് മരിച്ച നിലയിൽ കണ്ടെത്തി. ഭാരത് മാതാ അസോസിയേഷൻ സംഘടനാംഗമായിരുന്നു വാഞ്ചി.

## സ്മാരകം
ലഘുചിത്രം|വാഞ്ചിമണിയാച്ചി റെയിൽവെ സ്റ്റേഷൻ
മണിയാച്ചി റെയിൽവേ സ്റ്റേഷൻ വാഞ്ചിമണിയാച്ചി  സ്റ്റേഷൻ എന്ന് നാമകരണം ചെയ്തിട്ടുണ്ട്.

## അവലംബം

## പുറം കണ്ണികൾ
*BACK : Vanchi Assassinates Ashe 

വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ആത്മഹത്യ ചെയ്തവർ
വർഗ്ഗം:1886-ൽ ജനിച്ചവർ
കെ.പി.എ.സി. ഖാൻ

പ്രമുഖനായ നാടക അഭിനേതാവാണ് **കെ.പി.എ.സി. ഖാൻ** . കേരളത്തിലെ വിവിധ നാടകവേദികളിൽ സജീവമായി  പ്രവർത്തിച്ചു.  കുറച്ച് സിനിമകളിലും അഭിനയിച്ചിട്ടുണ്ട്.

## ജീവിതരേഖ
കൊച്ചിയിൽ ജനിച്ചു.  സാന്താക്രൂസ്‌ ഹൈസ്കൂളിൽ ഒൻപതാം ക്ലാസിൽ പഠിക്കുമ്പോൾ  'പറുദീസാ നഷ്ടം' എന്ന നാടകത്തിലൂടെ അഭിനയ രംഗത്ത് എത്തി. നിരവധി അമച്വർ നാടകങ്ങളിൽ അഭിനയിച്ചു. എയർഫോഴ്സിൽ ജോലി ലഭിച്ചെങ്കിലും അധിക നാൾ തുടർന്നില്ല. ചങ്ങനാശേരി പ്രകാശ്‌ തിയേറ്റേഴ്സിന്റെ നാടകമായ 144 ൽ അഭിനയിച്ചുകൊണ്ട്‌ പ്രഫഷണൽ നാടകരംഗത്തെത്തി. പിന്നീട്‌ കെ.പി.എ.സിയുടെ നാടകങ്ങളിൽ 40 വർഷത്തോളം അഭിനയിച്ചു. കെ.പി.എ.സിയിൽ പുതിയ ആകാശം പുതിയ ഭൂമിയായിരുന്നു ആദ്യനാടകം. രാരിച്ചൻ എന്ന പൗരൻ എന്ന സിനിമയിലും പിന്നീട് മിന്നാമിനുങ്ങ്‌, കൂട്ടുകുടുംബം, തുലാഭാരം, സൃഷ്ടി, ഏണിപ്പടികൾ എന്നീ സിനിമകളിലും അഭിനയിച്ചു. 
## പുരസ്കാരങ്ങൾ
*സഹനടനുള്ള സംസ്ഥാന സർക്കാർ അവാർഡ്
*കേരള സംഗീത നാടക അക്കാദമിയുടെ എൻഡോവ്മെന്റ് അവാർഡ് 
## അവലംബം


വർഗ്ഗം:നാടക അഭിനേതാക്കൾ
വർഗ്ഗം:കേരള സംഗീത നാടക അക്കാദമി എൻഡോവ്മെന്റ് ലഭിച്ചവർ
ഓഗസ്റ്റ് ക്ലബ്ബ്

കെ.ബി. വേണുവിന്റെ സംവിധാനത്തിൽ റിമ കല്ലിങ്കൽ, മുരളി ഗോപി എന്നിവർ പ്രധാന കഥാപാത്രങ്ങളെ അവതരിപ്പിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് ***ഓഗസ്റ്റ് ക്ലബ്ബ്***. പത്മരാജന്റെ മകൻ അനന്തപത്മനാഭൻ ആദ്യമായി രചന നിർവഹിച്ച ചിത്രമാണിത്. അനന്തപത്മനാഭന്റെ *വേനലിന്റെ കളനീക്കങ്ങൾ* എന്ന ചെറുകഥയെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. മകൻ ഷോബി തിലകൻ, തിലകന് ചിത്രത്തിൽ ശബ്ദം നൽകിയിരിക്കുന്നു. ആലപ്പുഴ, എറണാകുളം എന്നിവിടങ്ങളിലാണ് ചിത്രീകരണം നടത്തിയിരിക്കുന്നത്. *വേനലിന്റെ കളനീക്കങ്ങൾ* എന്നായിരുന്നു ആദ്യം ചിത്രത്തിനായി ഉദ്ദേശിച്ചിരുന്ന പേരെങ്കിലും പിന്നീട് ഓഗസ്റ്റ് ക്ലബ്ബ് എന്നാക്കിമാറ്റുകയായിരുന്നു.

## സംഗീതം
റഫീക്ക്‌ അഹമ്മദ് രചിച്ച ചിത്രത്തിലെ ഗാനങ്ങൾക്ക് ബെന്നെറ്റ്‌-വീത്‌രാഗ് സംഗീതം നൽകിയിരിക്കുന്നു. മൂന്ന് ഗാനങ്ങളാണ് ചിത്രത്തിലുള്ളത്. ഷോബി തിലകൻ, ശ്രേയ ഘോഷാൽ, ശ്രീനിവാസ്, സുജാത, ബെന്നറ്റ് വീത്‌രാഗ്, വിജയ് പ്രകാശ് എന്നിവർ ഗാനങ്ങൾ ആലപിച്ചിരിക്കുന്നു.

## അണിയറ പ്രവർത്തകർ
*നിർമ്മാണം - വി. എസ്. അഭീഷ്
*സംവിധാനം - കെ.ബി. വേണു
*സംഗീതം - ബെന്നെറ്റ്‌-വീറ്റ്‌റാഗ്‌
*ഗാനരചന - റഫീക്ക്‌ അഹമ്മദ്‌
*ബാനർ - ദർശിനി കൺസെപ്റ്റ്സ്
*വിതരണം - ദർശിനി കൺസെപ്റ്റ്സ് റിലീസ്
*കഥ - പി. അനന്തപദ്മനാഭൻ
*തിരക്കഥ - പി. അനന്തപദ്മനാഭൻ
*സംഭാഷണം - പി. അനന്തപദ്മനാഭൻ
*ചിത്രസംയോജനം - മനോജ് കണ്ണോത്ത്
*കലാസംവിധാനം - അജയ് മങ്ങാട്
*ക്യാമറ - പ്രതാപ് നായർ
*ഡിസൈൻ - ഗായത്രി അശോക്‌

## അഭിനേതാക്കൾ
* റിമ കല്ലിങ്കൽ - സാവിത്രി
* മുരളി ഗോപി - നന്ദഗോപൻ
* തിലകൻ - കെ.പി.റ്റി. മേനോൻ
* പ്രവീൺ - 
* സുകുമാരി - ഭാഗ്യവതിയമ്മ
* മാള അരവിന്ദൻ - ലാസർ
* കെ.പി.എ.സി. ലളിത - നന്ദഗോപന്റെ അമ്മ
* സുനിൽ സുഖദ - ലോണ
* മോനിഷ സാഗർ
* ശശി കലിങ്ക - ഷേർ
* അരുൺ - കിഷോർ
* ഗണപതി

## അവലംബം

## പുറത്തേക്കുള്ള കണ്ണികൾ

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
ധാസ്സു ശിലാ ശിൽപങ്ങൾ

ചൈനയിലെ ധാസ്സു ജില്ലയിൽ സ്ഥിതിചെയ്യുന്നതും, ഏഴാം നൂറ്റാണ്ടിൽ പണികഴിപ്പിച്ചതാണെന്ന് കരുതപ്പെടുന്നതുമായ അനവധി ശില്പങ്ങളാണ് **ധാസ്സു ശിലാ ശിൽപങ്ങൾ (Dazu Rock Carvings)** എന്നപേരിൽ അറിയപ്പെടുന്നത്. ബൗദ്ധ, കൺഫ്യൂഷനിസ, താവോ മതങ്ങളുമായി ബന്ധപ്പെട്ട ശില്പങ്ങളാണ് ഇവിടെ കണ്ടുവരുന്നത്. 75 സംരക്ഷിത കേന്ദ്രങ്ങളിലായി ആകെ 50,000 ശിലപങ്ങൾ ഇവിടെ കാണാൻ സാധിക്കും!
1999 ലാണ് ധാസ്സുവിലെ ശിലാ ശിലപങ്ങളെ ലോക പൈതൃകപട്ടികയിൽ ഉൾപ്പെടുത്തിയത്."

ക്രി.വ 650-ൽ താങ് രാജവംശത്തിന്റെ കാലത്താണ് ധാസ്സുവിലെ ആദ്യത്തെ ശിലാ ശിൽപങ്ങൾ കൊത്തിയെടുക്കുന്നത്. എങ്കിലും ഈ ശിലപങ്ങളുടെ നിർമ്മാണം നടന്ന ഒരു പ്രധാന കാലഘട്ടം എന്ന് പറയുന്നത് ഒൻപതാം നൂറ്റാണ്ടിന്റെ അവസാന വർഷങ്ങളാണ്.
## ചിത്രശാല

File:Dazu Stone Carving.jpg|Dazu rock carving on Mount Baoding.
File:Bao Ding Mountain grotto1.JPG|Dazu Bao Ding Mountain Rock Carvings.
File:Dazu rock carvings 1.JPG|Bao Ding Mountain Buddhas.
File:Dazu rock carvings 2 baoding.JPG|Bao Ding Mountain Circle of Life.
File:Dazu rock carvings golden hands buddha.JPG|Golden Hands Buddha at Bao Ding.
File:Dazu rock carvings baoding buddhas.JPG|Bao Ding Mountain Buddhas 2.
File:Dazu rock carvings baoding 18 layers of hell.JPG|Bao Ding Mountain 18 layers of hell.
File:Dazu rock carvings baoding demons 2.JPG|Bao Ding Mountain Demons with Rulers of hell.
File:Dazu rock carvings beishan 1.JPG|Beishan Guan Yin Bodhisattva.
File:Dazu rock carvings beishan 2.JPG|Beishan Mahamayuri Bodhisattva.
File:Dazu rock carvings beishan 3.JPG|Beishan detailed Buddhas.
File:Bao Ding Mountain Entering Nirvana.jpg|Bao Ding Mountain Entering Nirvana.


## അവലംബം
റയാൻ മക്ലാരൻ

**റയാൻ മക്ലാരൻ** (ജനനം: 9 ഫെബ്രുവരി 1983, കേപ് പ്രോവിൻസ്, ദക്ഷിണാഫ്രിക്ക) ഒരു ദക്ഷിണാഫ്രിക്കൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു ഇടംകൈയ്യൻ ബാറ്റ്സ്മാനും, വലംകൈയ്യൻ മീഡിയം ഫാസ്റ്റ് ബൗളറുമാണ് അദ്ദേഹം. 2009 നവംബറിൽ സിംബാബ്‌വെക്കെതിരെയാണ് അദ്ദേഹം തന്റെ അന്താരാഷ്ട്ര ഏകദിന ക്രിക്കറ്റ് അരങ്ങേറ്റം കുറിക്കുന്നത്. 2010 ജനുവരിയിൽ ഇംഗ്ലണ്ടിനെതിരെ ടെസ്റ്റ് ക്രിക്കറ്റിലും അദ്ദേഹം കളിച്ചു. ഐ.പി.എൽ.ൽ കൊൽക്കത്ത നൈറ്റ് റൈഡേഴ്സ് ടീമിനുവേണ്ടിയാണ് അദ്ദേഹം കളിക്കുന്നത്.

## അവലംബം

വർഗ്ഗം:1983-ൽ ജനിച്ചവർ
വർഗ്ഗം:ഫെബ്രുവരി 9-ന് ജനിച്ചവർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
നിസിം എസക്കിയേൽ

കവിയും,നാടകകൃത്തും,കലാവിമർശകനുമായിരുന്നു **നിസിം എസക്കിയേൽ**.(ജ:14 ഡിസം:1924 – 9 ജനു: 2004).ഇംഗ്ലീഷിലെഴുതുന്ന ഇന്ത്യൻ എഴുത്തുകാരിൽ പ്രമുഖനുമായിരുന്നു എസക്കിയേൽ.
Latter-Day Psalms" എന്ന കവിതാസമാഹാരത്തിനു 1983 ൽ സാഹിത്യ അക്കാദമി പുരസ്ക്കാരം നൽകപ്പെട്ടു.

## കവിതകൾ
* *Night of the Scorpion*
* *The Doctor*
* *Case Study*
* *Poster Prayers*
* *The Traitor
* *Poet, Lover, Birdwatcher*
* *Latter-day Psalms*
* *The Railway Clerk*
* *Goodbye Party For Miss Pushpa T.S.*
* *Enterprise
* *In India*
* *In the Theatre*
* *The Couple*
* *A Time to Change*
* *Island*
* *For Elkana*
* * The Professor *
* urban
## അവലംബം

വർഗ്ഗം:കവികൾ
വർഗ്ഗം:1924-ൽ ജനിച്ചവർ
ഐ.സി.സി. ലോക ടെസ്റ്റ് ചാമ്പ്യൻഷിപ്പ്

അന്താരാഷ്ട്ര ക്രിക്കറ്റ് സമിതിയുടെ ആഭിമുഖ്യത്തിൽ നടത്താൻ ഉദ്ദേശിക്കുന്ന ഒരു ടെസ്റ്റ് ക്രിക്കറ്റ് ടൂർണമെന്റാണ് **ഐ.സി.സി. ലോക ടെസ്റ്റ് ചാമ്പ്യൻഷിപ്പ്**. ഇതിന്റെ ആദ്യ പതിപ്പ് 2017ൽ ഇംഗ്ലണ്ട്, വെയിൽസ് എന്നീ രാജ്യങ്ങളിൽ വെച്ച് നടത്താനാണ് ഉദ്ദേശിക്കുന്നത്. ഇതിന്റെ രണ്ടാം പതിപ്പ് 2021ൽ നടത്താനും ഐ.സി.സി. തീരുമാനിച്ചിട്ടുണ്ട്. നേരത്തെ 2013ൽ ഈ ടൂർണമെന്റ് സംഘടിപ്പിക്കാൻ ഉദ്ദേശിച്ചിരുന്നെങ്കിലും സാമ്പത്തിക പ്രശ്നങ്ങൾ മൂലം ആ പദ്ധതി മാറ്റി വെക്കുകയായിരുന്നു. ഐ.സി.സി.യുടെ ഏകദിന ക്രിക്കറ്റ് പരമ്പരയായ ചാമ്പ്യൻസ് ട്രോഫി ക്രിക്കറ്റിന് പകരമായായിരിക്കും ഈ ടൂർണമെന്റ് നടത്തുന്നത്. 2016 ഡിസംബർ 31-ന് ആദ്യ നാല് റാങ്കുകളിലുള്ള ടെസ്റ്റ് ടീമുകളായിരിക്കും 2017ലെ ആദ്യ പരമ്പരയിൽ സെമി ഫൈനൽ യോഗ്യത നേടുന്നത്.

## അവലംബം

## പുറത്തേക്കുള്ള കണ്ണികൾ
* ഐ.സി.സി.യുടെ  ഔദ്യോഗിക വെബ്സൈറ്റ്

വർഗ്ഗം:ക്രിക്കറ്റ് മത്സരങ്ങൾ
പാരിസ്ഥിതിക പാദമുദ്ര

ഉപഭോഗത്തെയും അതിന്റെ പാരിസ്ഥിതിക ആഘാതത്തെയും അളക്കുന്ന ഒരു അളവുകോലാണ് **പാരിസ്ഥിതിക പാദമുദ്ര** (ecological footprint). മനുഷ്യന്റെ ആവശ്യങ്ങൾ നിവർത്തിക്കാനാവശ്യമായ പ്രകൃതി വിഭവങ്ങളുടെ അളവും , പുനരുപയോഗത്താലും അല്ലാതെയും ലഭ്യമായ പ്രകൃതിവിഭവങ്ങളുടെ അളവും തമ്മിലുള്ള വ്യത്യാസമാണ് ഇതിൽ അളക്കുന്നത്. വ്യക്തികൾ തൊട്ട് നഗരങ്ങളും രാജ്യങ്ങളും വരെ ഭൂമിക്കു ചില ആഘാതങ്ങൾ ഏൽപ്പിക്കുന്നുണ്ട്. അതിന്റെ പാരിസ്ഥിതിക പ്രത്യാഘാതം എന്നു പറയുന്നത്, സ്വയം നിലനിർത്താൻ നാം കൈവശപ്പെടുത്തുന്ന പ്രകൃതിയുടെ വിലയാണ്. ലഭ്യമായ സങ്കേതികവിദ്യകൾ ഉപയോഗിച്ച് വിഭവവിതരണം നിരന്തരമായി സാധ്യമാക്കാനും മാലിന്യങ്ങളെ വലിച്ചെടുക്കാനും ആവശ്യമായ ജീവപരമായി ഉത്പാദനക്ഷമതയാർന്ന പ്രദേശത്തിനു നൽകുന്ന അളക്കാവുന്ന മൂല്യത്തെയാണ്  'പാരിസ്ഥിതിക പാദമുദ്ര'യെന്നു പറയുന്നത്.

## അവലംബം



വർഗ്ഗം:പരിസ്ഥിതി
കുടമാളൂർ അപ്പുക്കുട്ടൻ

ലഘുചിത്രം|കുടമാളൂർ അപ്പുക്കുട്ടൻ
കഥകളി നടനും നൃത്താധ്യാപകനും ക്ഷേത്രകലകളുടെ ഉപാസകനുമായിരുന്നു **കുടമാളൂർ അപ്പുക്കുട്ടൻ**(മരണം :1 ജൂലൈ 2013). ഏഴ് ക്ഷേത്രകലാരൂപങ്ങളെ കോർത്തിണക്കി 'സപ്തകലാസംഗമം' എന്ന പേരിൽ രംഗത്തവതരിപ്പിച്ചത് ശ്രദ്ധിക്കപ്പെട്ടു.
2012 ൽ കേരള സംഗീത നാടക അക്കാദമി ഗുരുപൂജാ പുരസ്കാരം നൽകി ആദരിച്ചിട്ടുണ്ട്. 
## ജീവിതരേഖ
പ്രശസ്ത കഥകളി ഗായകനായ കോലപ്പള്ളിൽ കേശവപിള്ളയുടെ മകനാണ്. പതിനാറാം വയസ്സിൽ കളിയരങ്ങിലെത്തി. കഥകളി ആചാര്യൻ കുടമാളൂർ കരുണാകരൻ നായരുടെ ശിഷ്യഗണത്തിലെ പ്രധാനിയായിരുന്നു അപ്പുക്കുട്ടൻ. സ്ത്രീവേഷങ്ങളായിരുന്നു ഏറെയും അവതരിപ്പിച്ചത്. 

‘വിജയനൃത്തരംഗ’മെന്ന സ്വന്തം കലാഗ്രൂപ്പ് വഴി നിരവധി നൃത്തനാടകങ്ങളും ബാലകളും രചിച്ച് ചിട്ടപ്പെടുത്തി അരങ്ങിലെത്തിച്ചു. ക്ഷേത്രകലകൾക്ക് വേണ്ടിമാത്രമായി ‘സപ്തകലാസംഗമ’മെന്ന കലാഗ്രൂപ്പും രൂപീകരിച്ചു പ്രവർത്തിച്ചു. ക്ഷേത്രകലകളായ സോപാന സംഗീതനൃത്തം, ചാക്യാർകൂത്ത്, ഓട്ടന്തുള്ളൽ, കുറത്തിയാട്ടം, മോഹിനിയാട്ടം, സർപ്പംപാട്ട്, കുചേലവൃത്തം കഥകളി എന്നിവക്കുവേണ്ടിയാണ് കലാസംഗമം രൂപവത്കരിച്ചത്. സപ്തനൃത്തങ്ങളുടെ മേഖലയിലെ പ്രവർത്തനത്തിനാണ് കേരള സംഗീത നാടക അക്കാദമി പുരസ്കാരം ലഭിച്ചത്.  
## പുരസ്കാരങ്ങൾ
*കേരള സംഗീത നാടക അക്കാദമിയുടെ ഗുരുപൂജ അവാർഡ്(2012)
*ആർട്സ് കൾച്ചറൽ മൂവ്മെൻറ് ഓഫ് ഇന്ത്യയുടെ കലാരത്ന അവാർഡ്
*നാട്യശ്രീ അവാർഡ്
*ഇൻസ്റ്റിറ്റ്യൂട്ട് ഓഫ് ക്ളാസിക്കൽ ഡാൻസ് ആൻഡ് മ്യൂസിക് അവാർഡ് 
## അവലംബം


വർഗ്ഗം:കഥകളി നടന്മാർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജൂലൈ 1-ന് മരിച്ചവർ
951 ഗാസ്പ്ര

ഛിന്നഗ്രഹ വലയത്തിന്റെ ഏറ്റവും ഉൾഭാഗത്തു സ്ഥിതിചെയ്യുന്ന ഒരു ഛിന്നഗ്രഹമാണ് 951 ഗാസ്പ്ര. 1916ൽ ജി.എൻ. ന്യൂജ്മിൻ എന്ന റഷ്യൻ ശാസ്ത്രജ്ഞനാണ് 951 ഗാസ്പ്ര കണ്ടെത്തിയത്. 1991 ഒക്ടോബർ 21൹ ഗലീലിയോ ബഹിരാകാശ പേടകം ഇതിന്റെ 57 ഫോട്ടോകൾ എടുത്ത് ഭൂമിയിലേക്കയച്ചു. ഒരു ബഹിരാകാശ പേടകത്തിൽ നിന്ന് ലഭിച്ച ഛിന്നഗ്രഹത്തിന്റെ ആദ്യഫോട്ടോ ആയിരുന്നു ഇത്. 1600കി.മീറ്റർ അകലെ കൂടെ സെക്കന്റിൽ 8കി.മീറ്റർ വേഗതയിൽ സഞ്ചരിച്ചുകൊണ്ടാണ് ഗലീലിയോ ഈ ചിത്രങ്ങൾ പകർത്തിയത്.

## അവലംബം

വർഗ്ഗം:ഛിന്നഗ്രഹങ്ങൾ
സിചുവാൻ ഭീമൻ പാണ്ട സങ്കേതങ്ങൾ

ചൈനയിലെ സിചുവാൻ പ്രവിശ്യയിൽ സ്ഥിതിചെയ്യുന്ന ലോക പ്രശസ്തമായ ഒരു വന്യജീവിസങ്കേതമാണ് സിചുവാനിലെ സിചുവാൻ ഭീമൻ പാണ്ട സങ്കേതം.വംശനാശഭീഷണി നേരിടുന്ന ഒരു സുപ്രധാന മൃഗമാണ് ഭീമൻ പാണ്ട. ലോകത്തിലെ ഭീമൻ പാണ്ടകളിൽ 30%-ത്തിലധികവും ഇവിടയാണ് അധിവസിക്കുന്നത്. ഇവയുടെ ഒഅരു പ്രധാന വംശവർദ്ധന കേന്ദ്രവും കൂടിയാണ് ഈ വനമേഖലകൾ. ക്വിയോങ്ലായ്(Quionglai) ജിയാജിൻ(Jiajin) എന്നീ മലനിരകളിലായ് വ്യാപിച്ചുകിടക്കുന്ന 7 സംരക്ഷിത വനങ്ങളും 9 സീനിക് പാർകുകളും കൂടിച്ചേരുന്നതാണ് സിചുവാൻ ഭീമൻ പാണ്ട സങ്കേതങ്ങൾ. 9245 ചതുരശ്ര കിലോമീറ്ററാണ് ഇതിന്റെ ആകെ വിസ്തൃതി. ഭീമൻപാണ്ടയെ കൂടാതെ ചെമ്പൻ പാണ്ട, ഹിമപ്പുലി, മേഘപ്പുലി തുടങ്ങിയ ജീവികൾക്കും അഭയസ്ഥാനമാണിവിടം. വൈവിധ്യമാർന്ന വളരെയധികം സസ്യങ്ങളും ഈ വനങ്ങളിലുണ്ട്.

## പുറത്തേക്കുള്ള കണ്ണികൾ

* UNESCO description of the site
* Wolong Panda Club 
* Pandas !
ഇയാൻ ഗൗൾഡ്

**ഇയാൻ ജെയിംസ് ഗൗൾഡ്** (ജനനം: 19 ഓഗസ്റ്റ് 1957, ബെക്കിങ്ഹാംഷൈർ, ഇംഗ്ലണ്ട്) ഒരു ഇംഗ്ലീഷ് ക്രിക്കറ്റ് അമ്പയറും, മുൻ അന്താരാഷ്ട്ര ക്രിക്കറ്റ് കളിക്കാരനുമാണ്. 1983 ലോകകപ്പിൽ ഇംഗ്ലണ്ട് ടീമിന്റെ വിക്കറ്റ് കീപ്പറായിരുന്നു അദ്ദേഹം. മിഡിൽസെക്സ്, സസെക്സ് എന്നീ ടീമുകൾക്കുവേണ്ടി കൗണ്ടി ക്രിക്കറ്റിൽ അദ്ദേഹം കളിച്ചിട്ടുണ്ട്. പിന്നീട് സജീവ ക്രിക്കറ്റിൽനിന്ന് വിരമിച്ച ശേഷം അമ്പയറിങ് രംഗത്തേക്ക് തിരിഞ്ഞ ഗൗൾഡ്, 2002ൽ ഫസ്റ്റ്-ക്ലാസ്സ് ക്രിക്കറ്റ് അമ്പയർമാരുടെ പാനലിൽ ഇടം നേടി. 4 വർഷങ്ങൾക്കുശേഷം അമ്പയർമാരുടെ അന്താരാഷ്ട്ര പാനലിലേക്കും അദ്ദേഹം തിരഞ്ഞെടുക്കപ്പെട്ടു. ഇപ്പോൾ ഐ.സി.സി. അമ്പയർമാരുടെ എലൈറ്റ് പാനലിലെ ഒരു അംഗമാണ് അദ്ദേഹം. ഇംഗ്ലീഷ് ഫുട്ബോൾ ക്ലബ്ബായ ബേൺഹാമിന്റെ ചെയർമാൻ കൂടിയാണ് അദ്ദേഹം.. 
## അമ്പയറിങ് സ്ഥിതിവിവരങ്ങൾ
17 ഓഗസ്റ്റ് 2013 പ്രകാരം:

## അവലംബം

വർഗ്ഗം:ക്രിക്കറ്റ് അമ്പയർമാർ
വർഗ്ഗം:1957-ൽ ജനിച്ചവർ
വർഗ്ഗം:ഓഗസ്റ്റ് 19-ന് ജനിച്ചവർ
രമേശ് കാവിൽ

മലയാള നാടകവേദിയിലെ ഒരു ഗാനരചയിതാവാണ് **രമേശ് കാവിൽ**. മികച്ച ഗാനരചനയ്ക്കുള്ള കേരള സംഗീത നാടക അക്കാദമിയുടെ പുരസ്‌കാരം മൂന്നു പ്രാവശ്യം ഇദ്ദേഹത്തിനു ലഭിച്ചു. നൂറ്റമ്പതോളം നാടകങ്ങൾക്ക് രമേശ് ഗാനങ്ങളെഴുതിയിട്ടുണ്ട്. നാടകം കൂടാതെ ചലച്ചിത്രം,  ലളിതഗാനം, ആൽബം മേഖലകളിലും ഇദ്ദേഹം ഗാനരചന നടത്തിയിട്ടുണ്ട്. ആയിരത്തിലധികം ഗാനങ്ങൾ ആകെ രചിച്ചിട്ടുണ്ട്. 

നടുവണ്ണൂർ കാവിൽ സ്വദേശിയാണ് രമേശ്. 1986-ൽ ആകാശവാണിയിലൂടെയാണ് രമേശ് ഗാനരചനാ രംഗത്ത് പ്രവേശിച്ചത്. കോഴിക്കോട് ആഴ്ചവട്ടം ഹയർസെക്കൻഡറി സ്കൂൾ അധ്യാപകനായ രമേശ് കേരള സാംസ്കാരിക വകുപ്പിന്റെ കീഴിലുള്ള വൈക്കം മുഹമ്മദ് ബഷീർ സ്മാരക സമിതിയുടെ സെക്രട്ടറിയായും പ്രവർത്തിക്കുന്നു. 

## നാടകങ്ങൾ
*ഹരിശ്ചന്ദ്രൻ
* ഒരു മനഃശാസ്ത്രജ്ഞന്റെ ഭാരത പര്യടനം
* സ്വർഗം ഭൂമിയിലാണ്

## ചലച്ചിത്രങ്ങൾ
* സീനിയർ മാൻഡ്രേക്ക്
* ഒരു ബ്ലാക്ക്‌ ആൻഡ്‌ വൈറ്റ്‌ കുടുംബം
* മാണിക്യക്കല്ല്
* ഡ്യൂപ്ലിക്കേറ്റ്‌
* വഴിയറിയാതെ

## പുരസ്കാരങ്ങൾ
2004, 2006, 2012 വർഷങ്ങളിൽ മികച്ച ഗാനരചനയ്ക്കുള്ള കേരള സംഗീത നാടക അക്കാദമിയുടെ പുരസ്‌കാരം എന്നിവ ലഭിച്ചു. അടൂർഭാസി ഫൗണ്ടേഷൻ പുരസ്‌കാരം, എസ്.എൽ.പുരം സമിതി പുരസ്‌കാരം ഉൾപ്പെടെ അൻപതിലധികം പുരസ്കാരങ്ങൾ ഇദ്ദേഹത്തിനു ലഭിച്ചിട്ടുണ്ട്.

## അവലംബം

വർഗ്ഗം:മലയാളനാടക ഗാനരചയിതാക്കൾ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
കുഴൂർ ചന്ദ്രൻ മാരാർ

പ്രമുഖനായ പഞ്ചവാദ്യ കലാകാരനായിരുന്നു **കുഴൂർ ചന്ദ്രൻ മാരാർ** (മര​ണം :21 സെപ്റ്റംബർ 2010). തിമിലയിലെ ശ്രദ്ധേയരായ കുഴൂർ ത്രയത്തിലെ ഇളയ അംഗമായിരുന്നു. തൃശ്ശൂർ പൂരത്തിന് തിരുവമ്പാടി വിഭാഗത്തിനുവേണ്ടി കാൽനൂറ്റാണ്ട് തിമിലയേന്തി. പിന്നീട് സഹോദരനൊപ്പം പാറമേക്കാവ് വിഭാഗത്തിനുവേണ്ടിയും വാദനം നടത്തി. 
## ജീവിതരേഖ
മാണിക്യമംഗലം വടക്കിനി മാരാത്ത്‌ കൊച്ചുപിള്ള കുറുപ്പിന്റെയും കുഴൂർ നെടുപറമ്പത്ത്‌ കുഞ്ഞിപ്പിള്ള അമ്മയുടെയും മകനായി ജനിച്ചു. ജ്യേഷ്ഠൻ കുഴൂർ നാരായണമാരാർ തന്നെയായിരുന്നു ഗുരു.  
## കുഴൂർ ത്രയം
കുഴൂർ നാരായണ മാരാർ, കുഴൂർ കുട്ടപ്പ മാരാർ, ചന്ദ്രൻ മാരാർ എന്നീ പഞ്ചവാദ്യത്തിന്‌ പുതിയ ശൈലി നൽകിയ മൂവരെയാണ് കുഴൂർത്രയം എന്നു വിളിച്ചിരുന്നത്. പൂരങ്ങളിൽ അവിഭാജ്യഘടകമായിരുന്നു ഇവർ .
## അവലംബം


വർഗ്ഗം:തിമില വാദകർ
വർഗ്ഗം:കേരളത്തിലെ പഞ്ചവാദ്യ കലാകാരന്മാർ
നൊരിമ്പ്

കേരളത്തിൽ മത്സ്യബന്ധനത്തിനുപയോഗിക്കുന്ന ഒരു സംവിധാനമാണ് **തൂപ്പും പടലും**.  എറണാകുളം ജില്ലയിൽ ഇതിന് **നൊരിമ്പ്** എന്നും **ഒതുക്കുവലയും പടലും** എന്നും കോഴിക്കോട് ജില്ലയിൽ **ഈട്** എന്നും പേരുണ്ട്.) മഴക്കാലത്ത് മീനുകൾ മുട്ടയിടുന്ന സമയത്ത് പുഴകളിലും കായലുകളിലും അധികം ഒഴുക്കില്ലാത്ത സ്ഥലത്താണ് നുരുമ്പ് നിർമ്മിക്കുന്നത്. മത്സ്യങ്ങളുടെ പ്രജനനത്തെ ബാധിക്കുന്നതിനാൽ ഇത് നിരോധിതമാണ്.

ചെളിയിൽ കമ്പുകളോ ഓലമടലോ കുത്തിനിർത്തി ഓലകൊണ്ടുള്ള ഒരു അതിർത്തി തീർത്ത് അതിനുള്ളിൽ കമ്പുകളും ഇലകളും മറ്റും നിക്ഷേപിക്കുന്നതാണ് നിർമ്മാണരീതി. മാവിന്റെയും കശുമാവിന്റെയും  ചില്ലകൾ കരിങ്കൽ കല്ലുകൾ ഉപയോഗിച്ച് പുറമെ നിന്ന് നോക്കിയാൽ കാണാത്തവിധം ആഴത്തിൽ താഴ്ത്തുകയും ചെയ്യാറുണ്ട്. നൊരിമ്പിൽ കപ്പ, പിണ്ണാക്ക് എന്നിവയിട്ടും മത്സ്യങ്ങളെ ആകർഷിക്കാറുണ്ട്. 

കരിമീൻ, കണമ്പ്, ആറ്റുകൊഞ്ച്  തിലാപ്പിയ പോലുള്ള മറ്റു മത്സ്യങ്ങളും ഇതിനുള്ളിൽ മുട്ടയിടാനെത്തും. ആഴ്ച്ചകളോളം ഇത് ഇപ്രകാരം നിലനിർത്തും. മീൻ പിടിക്കാനായി ഇതിനു ചുറ്റും വല കൊണ്ട് ചുറ്റി മീനുകൾക്ക് പുറത്തുകടക്കാനാവാത്ത തരത്തിലുള്ള തടസ്സമുണ്ടാക്കിയശേഷം ഉള്ളിലുള്ള അഴുകിയ കമ്പുകളും ഇലകളും എടുത്തുമാറ്റി അകത്ത് പെട്ടുപോകുന്ന മീനുകളെ കൈകൊണ്ട് പിടിച്ചെടുക്കുകയോ വലകൊണ്ടു നിർമിച്ച കോരി ഉപയോഗിച്ച് കോരിയെടുക്കുകയോ ആണ് ചെയ്യുന്നത്.

## ചിത്രശാല

File:നുരുമ്പ് 03.jpg|നൊരിമ്പ് 


## അവലംബം

## പുറത്തേയ്ക്കുള്ള കണ്ണികൾ
* ലിയോൺ വേഴ്സസ് ഡിസ്ട്രിക്റ്റ് കളക്റ്റർ ഓൺ 29 ജൂൺ, 2007 കേരള ഹൈക്കോർട്ട് ഇന്ത്യൻകാനൂൻ

വർഗ്ഗം:മത്സ്യപ്രജനനം
വർഗ്ഗം:മത്സ്യബന്ധനം
മറൈസ് ഇറാസ്മസ്

**മറൈസ് ഇറാസ്മസ്**, (ജനനം: 27 ഫെബ്രുവരി 1964, കേപ് പ്രോവിൻസ്, ദക്ഷിണാഫ്രിക്ക) ഒരു ദക്ഷിണാഫ്രിക്കൻ ക്രിക്കറ്റ് അമ്പയറും, മുൻ ഫസ്റ്റ്-ക്ലാസ്സ് ക്രിക്കറ്റ് കളിക്കാരനുമാണ്. ഐ.സി.സി. അമ്പയർമാരുടെ എലൈറ്റ് പാനലിലെ ഒരു അംഗമാണ് അദ്ദേഹം. ടെസ്റ്റ്, ഏകദിനം, ട്വന്റി20 എന്നീ എല്ലാ മത്സരരൂപങ്ങളിലും അദ്ദേഹം അമ്പയറിങ് നിർവഹിച്ചിട്ടുണ്ട്. 2006 ഫെബ്രുവരി 26ന് ഓസ്ട്രേലിയയും ദക്ഷിണാഫ്രിക്കയും തമ്മിൽ നടന്ന ട്വന്റി20 മത്സരത്തിലൂടെയാണ് അദ്ദേഹം അന്താരാഷ്ട്ര അമ്പയറിങ് രംഗത്തേക്ക് കടന്നത്. തുടർന്ന് 2007ൽ ഏകദിനത്തിലും, 2010ൽ ടെസ്റ്റിലും അദ്ദേഹം അമ്പയറിങ് അരങ്ങേറ്റം നടത്തി. 2008ൽ അന്താരാഷ്ട്ര അമ്പയർമാരുടെയും റഫറികളുടെയും പാനലിൽ കടന്ന അദ്ദേഹം 2010ൽ *എലൈറ്റ് പാനലിലേക്ക്* തിരഞ്ഞെടുക്കപ്പെട്ടു.

## കളിക്കാരനെന്ന നിലയിൽ
1988 മുതൽ 1996 വരെ ബോലാൻഡ് ടീമിനുവേണ്ടി ദക്ഷിണാഫ്രിക്കൻ ഫസ്റ്റ്-ക്ലാസ്സ് ക്രിക്കറ്റിലും, ലിസ്റ്റ് എ ക്രിക്കറ്റിലും അദ്ദേഹം കളിച്ചിട്ടുണ്ട്. 53 ഫസ്റ്റ്-ക്ലാസ്സ് മത്സരങ്ങളിലായി 1913 റൺസും, 131 വിക്കറ്റും. 54 ലിസ്റ്റ് എ ക്രിക്കറ്റ് മത്സരങ്ങളിൽ നിന്നായി 322 റൺസും, 48 വിക്കറ്റും അദ്ദേഹം നേടിയിട്ടുണ്ട്.

## അമ്പയറിങ് സ്ഥിതിവിവരങ്ങൾ
17 ഓഗസ്റ്റ് 2013 പ്രകാരം:

## അവലംബം

വർഗ്ഗം:ക്രിക്കറ്റ് അമ്പയർമാർ
വർഗ്ഗം:1964-ൽ ജനിച്ചവർ
വർഗ്ഗം:ഫെബ്രുവരി 27-ന് ജനിച്ചവർ
അഞ്ചു സുന്ദരികൾ

സോണി പിക്ചേഴ്സിനു വേണ്ടി കാസിം വെങ്ങോല നിർമിച്ച മലയാളചലച്ചിത്രമാണ് **അഞ്ചു സുന്ദരികൾ**.  സെൻട്രൽ പിക്ചേഴ്സ് വിതരണം നടത്തിയ അഞ്ചു സുന്ദരികൾ 1968 ഒക്ടോബർ 11-ന് കേരളത്തിൽ പ്രദശനം ആരംഭിച്ചു.

## അഭിനേതാക്കൾ
*പ്രേം നസീർ
*ടി.എസ്. മുത്തയ്യ
*ജി.കെ. പിള്ള
*അടൂർ ഭാസി
*കടുവാക്കുളം ആന്റണി
*സി.എ. ബാലൻ
*പറവൂർ ഭരതൻ
*ജെ.എ.ആർ. ആനന്ദ്
*മജീദ് കൊള്ളിയിൽ
*പാപ്പുക്കുട്ടി
*സലാം
*ഉദയചന്ദ്രിക
*ജയഭാരതി
*ശൈലശ്രീ
*റാണി ചന്ദ്ര
*പങ്കജവല്ലി
*പ്രേമലത
*ജൂനിയർ ഷീല.

## പിന്നണിഗായകർ
*കെ.ജെ. യേശുദാസ്
*എസ്. ജാനകി
*പി. സുശീല

## അണിയറപ്രവർത്തകർ
*ബാനർ - സോണി പിക്ചേഴ്സ്
*വിതരണം - സെൻട്രൽ പിക്ചേഴ്സ്
*തിരക്കഥ, സംഭാഷണം - ജഗതി എൻ കെ ആചാരി
*സംവിധാനം -  എം കൃഷ്ണൻ നായർ
*നിർമ്മാണം ‌- പി ഐ എം കാസിം
*ഛായാഗ്രഹണം - എൻ ദത്ത്
*ചിത്രസംയോജനം - വി പി കൃഷ്ണൻ
*അസിസ്റ്റന്റ് സംവിധായകർ - ടി ഹരിഹരൻ, കെ ജി രാജശേഖരൻ നായർ
*ഗാനരചന - യൂസഫലി കേച്ചേരി
*സംഗീതം - എം എസ് ബാബുരാജ്

## ഗാനങ്ങൾ
*സംഗീതം - എം.എസ്. ബാബുരാജ്
*ഗാനരചന - യൂസഫലി കേച്ചേരി

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാ ബേസിൽ നിന്ന് അഞ്ചു സുന്ദരികൾ

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി

വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി- ബാബുരാജ് ഗാനങ്ങൾ
സുമാത്ര

വലിപ്പത്തിൽ ലോകത്തെ ആറാമത്തെ ദ്വീപാണ് **സുമാത്ര**. സ്വർണ്ണദ്വീപ് എന്നായിരുന്നു സുമാത്രയുടെ പ്രാചീന (സംസ്കൃത) നാമം. ഇന്ത്യയ്ക്കും ചൈനയ്ക്കുമിടയിലെ വ്യാപാരമാർഗ്ഗത്തിൽ കിടക്കുന്നതുകൊണ്ട് ഇവിടെ പ്രാചീനകാലത്തു തന്നെ ഇന്ത്യൻ സംസ്കാരം വേരോടി. ശ്രീവിജയസാമ്രാജ്യം സുമാത്രയിലാണ് ഉടലെടുത്തത്. ആച്ചേ കേന്ദ്രമാക്കിയുള്ള സമുദ്ര എന്ന ഹിന്ദുരാജവംശം പതിമൂന്നാം നൂറ്റാണ്ടിൽ ഇസ്ലാം മതം സ്വീകരിച്ചു. ഇവിടം സന്ദർശിച്ച ഇബ്ൻ ബത്തൂത്തയാണ് സമുദ്രയെ സുമാത്രയെന്ന് തെറ്റായി ധരിച്ചത്. ഭൂമദ്ധ്യരേഖ സുമാത്രയിലൂടെ കടന്നു പോകുന്നു. വൻതോതിൽ പെട്രോളിയം നിക്ഷേപമുള്ള സുമാത്ര, പനയെണ്ണയ്ക്കും പ്രസിദ്ധമാണ്. മഴക്കാടുകളാണ് ദ്വീപിന്റെ മറ്റൊരു സവിശേഷത. അപൂർവ്വവും ഗംഭീരവുമായ സസ്യ ജന്തു പ്രകൃതി ഇവിടെയുണ്ട്. ലോകത്തെ ഏറ്റവും വലിയ പൂവായ റഫ്ളീസിയ, ഏറ്റവും ഉയരമുള്ള പൂവായ ടൈറ്റൻ അറം, സുമാത്രൻ പൈൻ തുടങ്ങിയ സസ്യങ്ങളും സുമാത്രൻ കടുവ, ഒറാങ്ങ്ഉട്ടാൻ, കാണ്ടാമൃഗം, ആന, സുന്ദാ മേഘപ്പുലി തുടങ്ങിയ ജന്തുക്കളും മഴക്കാടുകളിൽ ധാരാളമുണ്ട്. പത്ത് ദേശീയ ഉദ്യാനങ്ങളിൽ മൂന്നെണ്ണത്തിന് ലോകപൈകൃതകേന്ദ്രങ്ങൾ എന്ന പദവിയുണ്ട്. പൾപ് വ്യവസായവും പനന്തോട്ടങ്ങളുമാണ് ഇവിടെയുള്ള മഴക്കാടുകൾക്ക് ഭീഷണി. ജനസംഖ്യയിൽ 90 ശതമാനവും ഇസ്ലാം മതവിശ്വാസികളാണ്.

## അവലംബം

വർഗ്ഗം:ഇന്തോനേഷ്യയിലെ ദ്വീപുകൾ‎
ബ്രൂസ് ഓക്സെൻഫോഡ്

**ബ്രൂസ് നിക്കോളാസ് ജെയിംസ് ഓക്സെൻഫോഡ്** (ജനനം: 5 മാർച്ച് 1960, ക്വീൻസ്ലാൻഡ്, ഓസ്ട്രേലിയ) ഒരു ഓസ്ട്രേലിയൻ അന്താരാഷ്ട്ര ക്രിക്കറ്റ് അമ്പയറും മുൻ ഫസ്റ്റ്-ക്ലാസ്സ് ക്രിക്കറ്റ് കളിക്കാരനുമാണ്. 1991 മുതൽ 1993 വരെ ഓസ്ട്രേലിയൻ ആഭ്യന്തര ക്രിക്കറ്റിൽ ക്വീൻസ്ലാൻഡ് ടീമിനുവേണ്ടി അദ്ദേഹം കളിച്ചിട്ടുണ്ട്. പിന്നീട് കളിയിൽ നിന്ന് വിരമിച്ച ശേഷം 1998ൽ അദ്ദേഹം അമ്പയറിങ് രംഗത്തേക്ക് തിരിഞ്ഞു. ഇപ്പോൾ ഐ.സി.സി. അമ്പയർമാരുടെ എലൈറ്റ് പാനലിലെ അംഗമാണ് അദ്ദേഹം.
## അവലംബം

വർഗ്ഗം:ക്രിക്കറ്റ് അമ്പയർമാർ
വർഗ്ഗം:1960-ൽ ജനിച്ചവർ
വർഗ്ഗം:മാർച്ച് 5-ന് ജനിച്ചവർ
സ്റ്റാംഫോർഡ് റഫ്ൾസ്

സിങ്കപ്പൂർ നഗരസ്ഥാപകനായ ബ്രീട്ടിഷുകാരാനാണ് സർ **തോമസ് സ്റ്റാംഫോർഡ് റഫ്ൾസ്**.
ലീല ഓംചേരി

സംഗീതജ്ഞയും കലാ ഗവേഷകയും അധ്യാപികയുമാണ് **ഡോ. ലീലാ ഓംചേരി** (31 മേയ് 1929). ക്ലാസിക്കൽ കലാരൂപങ്ങളെക്കുറിച്ചുള്ള അനേകം ഗവേഷണ ഗ്രന്ഥങ്ങൾ രചിച്ചിട്ടുണ്ട്.

## ജീവിതരേഖ
കന്യാകുമാരി ജില്ലയിലെ തിരുവട്ടാറിൽ പരേതരായ കമുകറ പരമേശ്വരക്കുറുപ്പിന്റെയും ലക്ഷ്‌മിക്കുട്ടിയമ്മയുടെയും മകളായി ജനിച്ചു. ഭർത്താവ് പ്രശസ്ത നാടകകൃത്ത് ഓംചേരി എൻ.എൻ പിള്ള.  പ്രശസ്ത ഗായകൻ പരേതനായ കമുകറ പുരുഷോത്തമന്റെ  മൂത്ത സഹോദരിയാണ്. കർണാടകസംഗീതം, ഹിന്ദുസ്‌ഥാനി സംഗീതം, സോപാനസംഗീതം, നാടൻ പാട്ടുകൾ, നൃത്തം എന്നിവയിൽ പ്രാവീണ്യം നേടിയിട്ടുണ്ട്. കർണാടകസംഗീതത്തിലും ഹിന്ദുസ്ഥാനി സംഗീതത്തിലും ബിരുദവും ഡൽഹി സർവ്വകലാശാലയിൽ നിന്ന് എം.എ., പിഎച്ച്‌.ഡി. യും നേടി. ഡൽഹി സർവ്വകലാശാലയിൽ അദ്ധ്യാപികയായിരുന്നു. 

സോപാന സംഗീതം, കേരളത്തിലെ സ്‌ത്രീനൃത്തൃത്തിന്റെ പൂർവപശ്ചാത്തലം, സ്‌ത്രീനൃത്തൃത്തിന്റെ സംഗീതപാരമ്പര്യം തുടങ്ങി നിലച്ചുപോയഅപൂർവങ്ങളായ സമ്പ്രദായങ്ങളെയും രചനകളെയും അഭിനയ ഗാനസാഹിത്യത്തെയുംപ്പറ്റി നിരവധി അന്വേഷണങ്ങൾ നടത്തി ഗ്രന്ഥങ്ങൾ പ്രസിദ്ധീകരിച്ചു.2023 നവംബർ ഒന്നിന് അന്തരിച്ചു.

## കൃതികൾ
*കേരളത്തിലെ ലാസ്യരചനകൾ (ഡോ. ദീപ്‌തി ഓംചേരി ഭല്ലയോടൊപ്പം രചിച്ചത്)
*ദ ഇമ്മോർട്ടൽസ് ഓഫ് ഇന്ത്യൻ മ്യൂസിക് (ഡോ. ദീപ്‌തി ഓംചേരി ഭല്ലയോടൊപ്പം രചിച്ചത്)
*ഗ്ലീനിങ്സ് ഓഫ് ഇന്ത്യൻ  മ്യൂസിക് ആൻഡ് ആർട്ട്
*സ്റ്റഡീസ് ഇൻ ഇന്ത്യൻ മ്യൂസിക് ആൻഡ് അലൈഡ് ആർട്ട്സ് (അഞ്ച് ഭാഗം)
## പുരസ്കാരങ്ങൾ
*പത്മശ്രീ (2009)
*കേരളസംഗീതനാടക അക്കാദമി ഫെലോഷിപ്പ്‌ (1990) 

*യു.ജി.സി.യുടെ നാഷണൽ അസോസ്യേറ്റ്‌ അവാർഡ്‌

## അവലംബം


വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:1929-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:2023-ൽ മരിച്ചവർ
1 − 2 + 3 − 4 + · · ·

ഗണിതശാസ്ത്രത്തിലെ ഒരു അനന്ത ശ്രേണിയാണ് **1 − 2 + 3 − 4 + · · ·**. തുടർച്ചയായ നിസർഗ അധിസംഖ്യകൾക്ക് ഒന്നിടവിട്ട് അധിചിഹ്നവും ന്യൂനചിഹ്നവും നൽകിയാണ് ഈ ശ്രേണി രൂപം കൊണ്ടിട്ടുള്ളത്. സിഗ്മ തുക പ്രതിനിധാന രീതിയനുസരിച്ച് ഈ ശ്രേണിയെ ഇപ്രകാരം സൂചിപ്പിക്കാം:
:\sum_{n=1}^m n(-1)^{n-1}.
ഈ അനന്ത ശ്രേണി വിവ്രജ ശ്രേണി വിഭാഗത്തിലാണ് ഉൾപ്പെടുന്നത്. അതായത് നിശ്ചിത എണ്ണം പദങ്ങളുടെ തുക ഒരു മൂല്യത്തിലേക്കും അടുക്കുന്നില്ല. എങ്കിലും പതിനെട്ടാം നൂറ്റാണ്ടിന്റെ പകുതിയിൽ ലിയോണാർഡ് ഓയ്ലർ ഇത്തരത്തിലൊരു വിരോധാഭാസ സമവാക്യം നൽകി:
:1-2+3-4+\cdots=\frac{1}{4}.

## വിവ്രജത
ഈ ശ്രേണി (1 − 2 + 3 − 4 + · · ·) പൂജ്യത്തിലേക്ക് അടുക്കുന്നില്ല. അതിനാൽ ടേം പരീക്ഷണം പ്രകാരം വിവ്രജിക്കുന്നു. അടിസ്ഥാന നിലയിലുള്ള വിവ്രജതയാണിതെന്ന് നമുക്ക് കാണാവുന്നതാണ്. നിർവചന പ്രകാരം ഒരു അനന്ത ശ്രേണി വിവ്രജിക്കുകയാണോ അഭിസാരിക്കുകയാണോ എന്നറിയാൻ നിശ്ചിത എണ്ണം പദങ്ങളുടെ തുകയുടെ വിവ്രജിക്കുകയാണോ അഭിസാരിക്കുകയാണോ എന്ന് നോക്കിയാൽ മതി. ഇപ്രകാരം ഈ ശ്രേണിയുടെ നിശ്ചിത പദങ്ങളുടെ തുക:
:1 = **1**,
:1 − 2 = **−1**,
:1 − 2 + 3 = **2**,
:1 − 2 + 3 − 4 = **−2**,
:1 − 2 + 3 − 4 + 5 = **3**,
:1 − 2 + 3 − 4 + 5 − 6 = **−3**,
:...

## അവലംബം

വർഗ്ഗം:അനന്തശ്രേണികൾ
വർഗ്ഗം:ഗണിതം
പൂക്കാട് കലാലയം

കോഴിക്കോട് ജില്ലയിലെ ചേമഞ്ചേരി ആസ്ഥാനമായുള്ള നാടകസമിതിയും കലാലയവുമാണ് **പൂക്കാട് കലാലയം**. ചേമഞ്ചേരി കുഞ്ഞിരാമൻ നായർ,   സംഗീതാചാര്യൻ സുകുമാരൻ ഭാഗവതർ, ശിവദാസ് ചേമഞ്ചേരി എന്നിവരാണ് 1974-ൽ സമിതി ആരംഭിച്ചത്.  ചേമഞ്ചേരി കുഞ്ഞിരാമൻ നായർ പ്രധാന വേഷം അവതരിപ്പിച്ച നൃത്തനാടകങ്ങളും അർധ നൃത്തനാടകങ്ങളുമാണ് ആദ്യകാലത്ത് അവതരിപ്പിച്ചിരുന്നത്. 1999 മുതൽ സമിതി പ്രൊഫഷണൽ ഗദ്യനാടകങ്ങൾ ആരംഭിച്ചു. 

ഗോപിനാഥ് കോഴിക്കോട്, ശിവരാമൻ മാസ്റ്റർ എന്നിവർ രചിച്ച് സംവിധാനം ചെയ്ത നാടകങ്ങളായിരുന്നു ആദ്യം കൂടുതലായും അവതരിപ്പിച്ചിരുന്നത്. തച്ചോളി ഒതേനൻ സമിതിയുടെ 27-ആമത് നാടകമായി അവതരിപ്പിച്ചു. ശിവദാസ് കാരോടി, കെ. ശ്രീനിവാസൻ, സുരേഷ് ഉണ്ണി, ശ്രീധരൻ മാസ്റ്റർ എന്നിവരുടെ നേതൃത്വത്തിൽ കലാലയം ഇപ്പോൾ പ്രവർത്തിക്കുന്നു.

## നാടകങ്ങൾ
* നെല്ല് (2010)

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:കേരളത്തിലെ നാടകസംഘങ്ങൾ
മാവേലിക്കര എസ്.ആർ. രാജു

കേരളത്തിലെ പ്രമുഖനായ മൃദംഗ വിദ്വാനായിരുന്നു **മാവേലിക്കര എസ്.ആർ. രാജു** (മരണം : 8 ജൂൺ 2014). 
## ജീവിതരേഖ
മാവേലിക്കര കൃഷ്ണൻകുട്ടി നായരുടെ ശിഷ്യനാണ്. ശെമ്മാങ്കുടി ശ്രീനിവാസ അയ്യർ, മധുരൈ മണി അയ്യർ, നെടുനൂരി കൃഷ്ണമൂർത്തി, ജി.എൻ. ബാലസുബ്രഹ്മണ്യൻ, നെയ്യാറ്റിൻകര വാസുദേവൻ, ഡോ.ബാലമുരളീകൃഷ്ണ, കെ.ജെ.യേശുദാസ് തുടങ്ങി കർണാടക സംഗീതലോകത്തെ പ്രഗല്ഭമതികൾക്കൊപ്പം കച്ചേരികളിൽ മൃദംഗം വായിച്ചിട്ടുണ്ട്.

## പുരസ്കാരങ്ങൾ
*കേരള സംഗീത നാടക അക്കാദമിയുടെ ഫെല്ലോഷിപ്പ് (1999)അമേരിക്കയിലെ പീറ്റസ് ബർഗ് സർവകലാശാല ആസ്ഥാന വിദ്വാൻ പട്ടം നൽകി ആദരിച്ചിട്ടുണ്ട്. നാലു തവണ അമേരിക്കൻ പര്യടനം നടത്തി.  

## അവലംബം

## പുറം കണ്ണികൾ
*In the footsteps of his guru 

വർഗ്ഗം:മൃദംഗ വിദ്വാന്മാർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ജൂൺ 8-ന് മരിച്ചവർ
പാലക്കാട് ആർ. രഘു

ലഘുചിത്രം|പാലക്കാട് ആർ. രഘു
പത്മശ്രീ പുരസ്കാരത്തിന് അർഹനായ മൃദംഗ വാദകനായിരുന്നു **പാലക്കാട് ആർ. രഘു** (9 ജനുവരി 1928 -  2 ജൂൺ 2009). 
## ജീവിതരേഖ
പാലക്കാട് രാമസ്വാമി അയ്യരുടെയും അനന്തലക്ഷ്മി അമ്മാളിന്റെയും മകനായി ബർമ്മയിലെ റംഗൂണിൽ ജനിച്ചു. കുട്ടിക്കാലത്തേ അസാമന്യ സംഗീതാഭരുചി പ്രകടിപ്പിച്ച രഘു തിന്ന്യം വെങ്കിടരാമയ്യരുടെയും ട്രിച്ചി രാഘവയ്യരുടെയും ശിക്ഷണത്തിലാണ് മൃദംഗ വാദനം ആരംഭിച്ചത്. പാലക്കാട് മണി അയ്യരുടെ പക്കലും ദീർഘകാലം പഠിച്ചു. പ്രമുഖ മൃദംഗ വാദകനായ പഴനി സുബ്രമണ്യം പിള്ളയെയായിരുന്നു അദ്ദേഹം മാനസിക ഗുരുവായി കണ്ടിരുന്നത്.ഗണിതത്തിൽ ബിരുദം നേടിയിട്ടുണ്ട്.

കണക്ടികട്ട് വെസ്‌ലിൻ സർവകലാശാല, സാൻഡിയാഗോ സ്റ്റേറ്റ് യൂണിവേഴ്‌സിറ്റി, യൂണിവേഴ്‌സിറ്റി ഓഫ് ബർക്ക്‌ലി എന്നിവിടങ്ങളിൽ വിസിറ്റിങ് പ്രൊഫസറായിരുന്നു.

ചെമ്പൈ വൈദ്യനാഥ ഭാഗവതർ, ശെമ്മാങ്കുടി ശ്രീനിവാസ അയ്യർ, അരിയാക്കുടി രാജാനുജ അയ്യങ്കാർ, ജി.എൻ. ബാലസുബ്രഹ്മണ്യൻ, കെ.വി. നാരായണസ്വാമി, പണ്ഡിറ്റ് രവിശങ്കർ, ഹരിപ്രസാദ് ചൗരസ്യ, ശിവകുമാർ ശർമ, അള്ളരാഖ തുടങ്ങി തന്റെ തലമുറയിലെ പ്രഗല്ഭരായ സംഗീതജ്ഞൻമാരോടൊപ്പം സ്വദേശത്തും വിദേശരാജ്യങ്ങളിലും പക്കമേളത്തിന് ഒപ്പം നിന്നു. 
## പാലക്കാട് രഘുബാണി
കച്ചേരിക്ക് പക്കമൊരുക്കുന്നതിൽ കീർത്തനങ്ങളുടെ ഗതിയുടെ ഏറ്റക്കുറച്ചിലുകൾ അടിസ്ഥാനമാക്കി അദ്ദേഹം അവതരിപ്പിച്ച  ശൈലിയാണ് പാലക്കാട് രഘുബാണി എന്ന പേരിൽ പ്രസിദ്ധമായി മാറിയത്. സാങ്കേതിക തികവാർന്ന ശൈലിയും അനായസ വിരൽ വൈദഗ്ദ്ധ്യവും അദ്ദേഹത്തെ മുൻ നിര മൃദംഗ വാദകരിലൊരാളാക്കി. സംഗീതത്തിന്റെ ഭാവത്തിനും സാഹിത്യത്തിനുമനുസൃതമായി താളമൊരുക്കുന്നതിലും അദ്ദേഹത്തിന് അസാമാന്യകഴിവുണ്ടായിരുന്നു.
## ശിഷ്യപരമ്പര
ആലപ്പുഴ രാഘവൻ, തൃശ്ശൂർ നരേന്ദ്രൻ, തിരുവനന്തപുരം വൈദ്യനാഥൻ, കെ.പി. അനിൽകുമാർ, ബോംബേ ബാലാജി, കല്ലടക്കുറിച്ചി ശിവകുമാർ, മനോജ്ശിവ, ആനന്ദ്‌രാമൻ, അഭിഷേക് രഘുറാം എന്നിവർ തുടങ്ങി ഫ്യൂഷൻ സംഗീതരംഗത്ത് ശ്രദ്ധേയരായ ത്രിലോക് ഗുർതു, പാലക്കാട് ശിവ, രഞ്ജിത് ബാരോട്, ശിവമണി, ശ്രീധർ പാർഥസാരഥി വരെയുള്ളവർ രഘുവിന്റെ ശിഷ്യ പരമ്പരയിൽപ്പെടുന്നു.

## കുടുംബം
പുതു തലമുറയിലെ പ്രസിദ്ധ കർണാടക സംഗീതജ്ഞരിൽ ഒരാളായ അഭിഷേക് രഘുറാം പാലക്കാട് രഘുവിൻറെ പൗത്രനാണ്.

## പുരസ്കാരങ്ങൾ
* കേരള സംഗീത നാടക അക്കാദമി ഫെല്ലോഷിപ്പ് (1979)
* പാലക്കാട് മണി അയ്യർ പുരസ്കാരം
* പത്മശ്രീ 1985
* മൃദംഗ ചക്രവർത്തി പുരസ്കാരം
* കലൈമാമണി പുരസ്കാരം
* സംഗീത ചൂഢാമണി
* സംഗീതകലാനിധി പുരസ്കാരം(2007)
## അവലംബം

## പുറം കണ്ണികൾ
*maestro Palghat Raghu dead
*Official Website of Palghat R Raghu 

വർഗ്ഗം:മൃദംഗ വിദ്വാന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:1928-ൽ ജനിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ